title: André Filippini

text: Filippini kuului Sveitsin olympiapronssia neljän miehen kelkoissa Oslossa 1952 saavuttaneeseen joukkueeseen.


title: André Filippini

text: Filippini toimi jalkapalloseura FC Sionin puheenjohtajana vuosina 1971–1977. Hän kuoli 89-vuotiaana 19. marraskuuta 2013.


title: Saint Vincent ja Grenadiinit olympialaisissa

text: Saint Vincent ja Grenadiinit osallistui olympialaisiin ensimmäisen kerran Soulissa 1988 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Saint Vincent ja Grenadiinien olympiakomitea on perustettu 1982 ja tunnustettu 1987.


text: Saint Vincent ja Grenadiinit ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut joka kerta 2–8 urheilijaa, ja he ovat osallistuneet uintiin ja yleisurheiluun.


title: Salomonsaaret olympialaisissa

text: Salomonsaaret osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Salomonsaarten olympiakomitea on perustettu 1983 ja tunnustettu samana vuonna.


title: Salomonsaaret olympialaisissa

text: Salomonsaaret ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut 1–4 urheilijaa, ja he ovat osallistuneet jousiammuntaan, judoon, nyrkkeilyyn, painonnostoon ja yleisurheiluun.


title: Valko-Venäjän korkein oikeus

text: Valko-Venäjän korkein oikeus (, ) on Valko-Venäjän yleisten tuomioistuimien kolmas oikeusaste eli ylin taso. Lisäksi korkein oikeus valvoo maan oikeudenkäyntejä ja yleisten oikeuksien juridista toimintaa. Valko-Venäjän korkeimman oikeuden toimitilat sijaitsevat maan pääkaupungissa Minskissä osoitteessa ulitsa Lenina 28, 220030 Minsk.


title: Valko-Venäjän korkein oikeus

text: Korkeimpaan oikeuteen kuuluvat korkeimman oikeuden presidentti, 1. varapresidentti ja muut varapresidentit sekä korkemman oikeuden jäsenet. Toiminnallisesti se jakautuu siviiliasioiden, rikosasioiden, sotilasasioiden, patenttiasioiden tuomarikuntiin, puhemiehistöön (presidium) ja itse korkeimpaan oikeuteen.


title: Valko-Venäjän korkein oikeus

text: Valko-Venäjän korkeimman oikeuden ohella yleisiä tuomioistuimia ovat keskitason alueelliset (ja Minskin kaupungin) yleiset oikeusistuimet sekä alimmalla oikeusasteella piirien ja kaupunkien oikeusistuimet. Tämän lisäksi yleisiin oikeuksiin kuuluvat sotaoikeudet.


title: Valko-Venäjän korkein oikeus

text: Marraskuussa 2013 uutisoitiin valmisteilla olevista tuomioistuinlaitosta koskevista laki- ja organisaatiomuutoksista. Aiempaa tuomioistuinlaitoksen kolmijakoa eri aiheisiin keskittyviin tuomioistuimiin suunniteltiin muutettavan niin, että kolmiasteiset taloustuomioistuimet yhdistettäisiin yleisiin tuomioistuimiin. Tällöin Valko-Venäjän korkeimaan oikeuteen yhdistettäisiin nykyinen "Valko-Venäjän korkein talousoikeus". Muutos vaatisi ainakin paikoin Valko-Venäjän perustuslain muuttamista, joka voitaisiin toteuttaa kansanäänestyksen kautta. Muutoksen tarpeellisuutta on perusteltu tuomioistuinlaitoksen rakenteen yhtenäistämisellä tulliunionin muiden valtioiden tuomioistuinrakenteen kanssa.


title: Iranin miesten lentopallomaajoukkue

text: Iranin miesten lentopallomaajoukkue edustaa Iranin tasavaltaa kansainvälisissä lentopallokilpailuissa.


title: Iranin miesten lentopallomaajoukkue

text: Joukkue selviytyi Rion kesäolympialaisiin 2016. Se sijoittui alkulohkossaan neljänneksi ja pääsi puolivälieriin. Siellä vastaan tullut Italia voitti Iranin erin 3–0 ja Iranin lopullinen sijoitus oli viides. Iran on viime vuosina pelannut myös MM-kilpailuissa ja sijoittui vuonna 2014 kuudenneksi. Vuoden 2018 MM-kilpailuissa se hävisi viidestä alkulohko-ottelustaan vain yhden, hallitsevalle maailmanmestarille Puolalle, mutta kolme jatkolohkotappiota pudottivat sen sijalle 13. Joukkue sijoittui maailmanliigassa neljänneksi vuonna 2014.


title: Cabretta

text: Cabretta on yhdysvaltalaisen Mink DeVille -yhtyeen studioalbumi vuodelta 1977.


title: Cabretta

text: Yhtyeen lisäksi mukana ovat saksofonisti Steve Douglas ja soul-lauluyhtye The Immortals.


title: Cabretta

text: Levyllä olevista lainakappaleista toinen on John "Moon" Martinin tekemä "Cadillac Walk", joka on Martinin vuoden 1978 albumilla "Shots from a Cold Nightmare". Mink DeVille on levyttänyt myös Martinin kappaleen "Rolene".


title: Cabretta

text: Kappaleiden tekijä on Willy DeVille ja musiikkikustannusyhtiöt Glenwood Music Corporation / Fire Escape Music (ASCAP) ellei toisin ole mainittu.


title: Cabretta

text: sekä:Albumi on julkaistu myöhemmin Fame-sarjassa LP-levynä, jonka luettelotunnus on 1A 038 1575171 ja C-kasettina tunnuksella 1A 238 1575174. Alkuperäinen tunnus on 062-85137.


title: Pitkäpyrstömedestäjä

text: Pitkäpyrstömedestäjä ("Nectarinia johnstoni") on Afrikassa elävä medestäjien heimoon kuuluva varpuslintu.


title: Pitkäpyrstömedestäjä

text: Koiraan pyrstö on jopa 30 cm pitkä, naaraan 15 cm. Molemmilla sukupuolilla on rinnassa kirkkaanpunainen läikkä.


title: Pitkäpyrstömedestäjä

text: Lajia tavataan ylänköalueilla vyöhykkeellä, joka ulottuu päiväntasaajan tienoilla Kongosta Keniaan. Levinneisyysalueeseen kuuluvat Kongon ja Kenian lisäksi Malawi, Ruanda, Tansania, Uganda ja Sambia. Sitä on kuvattu neljä alalajia, joiden levinneisyysalueet eroavat toisistaan.


title: Pitkäpyrstömedestäjä

text: Nimensä mukaisesti pitkäpyrstömedestäjät käyttävät ravinnokseen kukkien mettä.


title: Hopeasarvinokka

text: Hopeasarvinokka ("Bycanistes brevis") on Afrikassa elävä isokokoinen lintu.


title: Hopeasarvinokka

text: Linnun pituus on noin 75–80 cm. Sen nokan päällä kasvaa vaalea sarvi. Höyhenpeitteen yleisväri on musta.


title: Hopeasarvinokka

text: Sitä tavataan vuoristo- ja rannikkometsissä Etiopiasta eteläiseen Mosambikiin ulottuvalla alueella.


title: Hopeasarvinokka

text: Hopeasarvinokka on kaikkiruokainen, mutta sen pääravintoa ovat hedelmät. Linnut vaeltavat pitkiäkin matkoja etsimässä kypsyviä hedelmiä, etenkin viikunoita ja niiden sukulaislajeja. Kun hedelmät ovat kypsiä, hopeasarvinokat voivat muodostaa 20 yksilön parvia.


title: BBC (täsmennyssivu)

text: BBC tarkoittaa muun muassa seuraavaa:


title: Minun on ikävä sinua

text: Minun on ikävä sinua on Kari Rydmanin vuonna 1978 ilmestynyt toinen albumi, joka sisältää hänen säveltämiään lauluja. Rydman on myös sovittanut kaikki levyn kappaleet ja soittaa esityksissä pianoa. Levyn julkaisi Love Records.


title: Clouds (Redraman kappale)

text: "Clouds" on suomalaisartisti Redraman kappale, joka julkaistiin singlenä 22. toukokuuta 2013. Kappaleella myös duetoi yhdysvaltalainen Backstreet Boys -yhtyeestä tuttu A. J. McLean. Redrama on kertonut radiokanava YleX:n haastattelussa, että "Clouds" -kappaleen avulla hän ryhtyy pyrkimään Pohjois-Amerikan markkinoille. Kappaleelle on tehty myös musiikkivideo, joka julkaistiin samana päivänä singlen kanssa. Kappale oli parhaimmillaan radioiden soitetuin kappale ja se saavutti myös singlelistalla 3.- ja latauslistalla 4. sijan.


title: Kirsi Laamanen

text: Kirsi Laamanen on suomalainen näyttelijä–laulaja. Hänet tunnetaan parhaiten Yle TV2:n "Tonttu Toljanteri" -joulukalenteriohjelmasta, jossa hän esittää Lääkäri Lettua. Laamanen on esiintynyt Werner Bros.- orkesterissa vuosina 2009–2015.


title: Rutiili

text: Rutiili on oksideihin kuuluva mineraali, joka samaan ryhmään kuuluvien anataasin ja brookiitin tavoin on koostumukseltaan titaanidioksidia (TiO). Se on sulkeutunut muiden mineraalien sisään. Näissä sulkeumissa on neulasmainen rakenne. Prismamaiset kiteet saattavat kaksoistua taitemaisesti. Se voi muodostaa suuria muodostumia. Väriltään rutiili on keltainen, punainen, punaruskea, tummanruskea tai musta. Viiru on kellanruskea, keltainen tai vaaleanruskea. Mineraalilla on metallin-, puolimetallin tai timantinkiilto ja se voi olla läpinäkyvä, läpikuultava tai läpinäkymätön. Kovuus on Mohsin kovuusasteikolla 6–6,5. Ominaispaino on 4,3. Kidejärjestelmä on tetragoninen.


title: Rutiili

text: Rutiilia esiintyy magmaintruusioissa ja metamorfisissa kivissä. Sitä on löydetty Sveitsistä ja Yhdysvalloista. sekä Sierra Leonesta. Sierra Leonen rutiiliesiintymät löydettiin vuonna 1954. Se tuottaa kolmanneksen maailman luonnonrutiilista.


title: Anataasi

text: Anataasi on oksideihin kuuluva mineraali, joka samaan ryhmään kuuluvien rutiilin ja brookiitin tavoin on koostumukseltaan titaanidioksidia (TiO). Sen nimi tulee kreikan kielisestä sanasta, mikä tarkoittaa pitkänomaista. Anataasilla on alempi lämpötila kuin rutiililla. Mineraalin värejä ovat keltaisen ja ruskean sävyt sekä sininen ja musta. Viiru on väritön, valkoinen, vaaleanruskea tai vaaleanruskea. Sillä on puolimetallinen- tai timantinkiilto ja se on läpinäkyvä tai läpikuultava. Sen ominaispaino on 3,8–3,9. Kovuus on Mohsin kovuusasteikolla 5,5–6. Kidejärjestelmä on tetragoninen.


title: Anataasi

text: Anataasia esiintyy magma- ja metamorfisissa kivissä sekä upamuodostumissa. Sitä on löydetty Sveitsistä ja Italiasta.


title: Clouds

text: Clouds tarkoittaa seuraavia asioita:


title: Brookiitti

text: Brookiitti on oksideihin kuuluva mineraali, joka samaan ryhmään kuuluvien rutiilin ja anataasin tavoin on koostumukseltaan titaanidioksidia (TiO). Se on nimetty englantilaisen mineralogin Henry James Brooken mukaan. Sillä on alempi lämpötila kuin rutiililla. Joskus brookiitti muodostuu sydämen muotoiseksi kaksoiskiveksi. Kiteet ovat joskus laattamaisia ja voivat olla uurteisia. Väri on punaruskea tai vaihtelee ruskeasta mustaan. Viiru on valkoinen, keltainen, keltaisenruskea tai harmaa. Brookiitilla on puolimetallimainen- tai timantinkiilto ja se on läpinäkyvä, läpikuultava tai läpinäkymätön. Kovuus on Mohsin kovuusasteikolla 5,5–6. Ominaispaino on 3,9–4,2. Kidejärjestelmä on ortorombinen.


title: Brookiitti

text: Brookiittia esiintyy upamuodostumissa, joissakin metamorfisissa kivissä ja juonissa. Samoissa paikoissa esiintyy anataasia, rutiilia, albiittia ja kvartsia. Sitä on Löydetty Ranskasta, Sveitsistä, Itävallasta ja Walesista.


title: Sony Ericsson J100

text: Sony Ericsson J100 on Sony Ericssonin vuonna 2006 julkistama matkapuhelin. Sen hinta on pyritty saamaan mahdollisimman alhaiseksi ja siinä on vain kaikkein tarpeellisimmat ominaisuudet. Siitä on kolme versiota:Toiminnot:


title: Adama Traoré

text: Adama Traoré Diarra (s. 25. tammikuuta 1996 L’Hospitalet de Llobregat, Katalonia) on espanjalainen jalkapalloilija, joka edustaa Englannin Valioliigassa pelaavaa Aston Villaa. Pelipaikaltaan hän on oikea laitahyökkääjä.


title: Adama Traoré

text: Malilaistaustainen Traoré on itse syntynyt ja kasvanut Espanjassa, ja on yksi FC Barcelonan kuuluisan junioriakatemian La Masian kasvateista. Hän teki pääsarjadebyyttinsä 17-vuotiaana Granadaa vastaan marraskuussa 2013, tullen toisella puoliajalla vaihdosta kentälle Neymarin tilalle.


title: Alaska SeaLife Center

text: Alaska SeaLife Center on vuonna 1998 perustettu yksityinen meriympäristön tutkimuskeskus ja akvaario. Se sijaitsee Alaskassa Sewardin kaupungissa. Siellä vierailee vuosittain noin 150 000 kävijää.


title: Alaska SeaLife Center

text: Tutkimuskeskuksen tavoitteena on Alaskan merialueen luonnontutkimus. Tutkimuskohteena on muun muassa kuinka ilmastonmuutos ja muut ympäristömuutokset vaikuttavat pohjoisen herkkään ekosysteemiin. Rahoituksen keskus saa pääosin apurahoista. Yleisölle avoinna oleva akvaario rahoitetaan sisäänpääsymaksuilla. Keskuksessa on myös näyttely- ja tutkimuslintuja sekä uhanalaisten lintujen reservi.


title: Dick Figures

text: Dick Figures on yhdysvaltalainen aikuisille ja yli 15-vuotiaille suunnattu tikku-ukkoanimaatiosarja, jonka loivat Ed Skudder ja Zack Keller. Sarja on suunnattu aikuisille ja yli 15-vuotiaille. Sarjan päähenkilöt ovat kaksi hyvää ystävää "Red" ja "Blue". Ensimmäinen jakso esitettiin 18. marraskuuta 2010. Sarjaa on tehty yli 50 jaksoa ja niitä on katsottu YouTubessa yli 250 miljoonaa kertaa. Sarjaa jatkava animaatioelokuva "Dick Figures the Movie" ilmestyi 17. syyskuuta 2013.


title: Dick Figures

text: Harrastajaryhmä Dubbinaattorit on dubannut sarjasta suomeksi yhdeksän jaksoa.


title: Onni Toivanen

text: Onni Toivanen (s. 14. heinäkuuta 1993 Lappeenranta) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan Saimaan Pallossa yhteensä 14 SM-liigan runkosarjaottelua tehden yhden syöttöpisteen sekä kaksi Mestarien liigan ottelua ilman tehopisteitä. Toivanen pelasi suurimman osan miesten peleistään kuitenkin alemmilla sarjatasoilla Mestiksessä ja Suomi-sarjassa.


title: Onni Toivanen

text: Toivanen on Saimaan Pallon kasvatti. Hän kuului joukkueen B-nuorten kapteenistoon kaudella 2010–2011. Kaudella 2012–2013 Toivanen toimi SaiPan A-nuorten kapteenina.


title: Onni Toivanen

text: Toukokuussa 2013 Toivanen solmi kaksivuotisen SM-liigasopimuksen SaiPan kanssa. Hän teki liigadebyyttinsä 22. marraskuuta 2013 vieraissa Pelicansia vastaan. Kaikkiaan Toivanen pelasi kauden 2013–2014 aikana 12 SM-liigaottelua tehden yhden syöttöpisteen. Hän pelasi miesten pelejä myös vuodenvaihteessa kaksi ottelua lainalla Mestis-joukkue Savonlinnan Pallokerhossa.


title: Onni Toivanen

text: Kaudella 2014–2015 Toivanen pelasi SaiPassa sekä kaksi runkosarja- että Mestarien liigan ottelua. Hän pelasi lisäksi miesten pelejä myös lainalla Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Toivonen kiinnitettiin loppukaudeksi KeuPan vahvuuteen. Kaudeksi 2015–2016 Toivanen hän vuoden mittaisella sopimuksella Ketterään. Toivanen oli joukkueen paras maalintekijä 14 osumallaan. Hän voitti kauden päätteeksi Suomi-sarjan hopeaa. Kauden 2016–2017 päätteeksi Toivanen voitti Suomi-sarjan mestaruuden.


title: Onni Toivanen

text: Kevään 2017 Mestiksen karsintojen päätteeksi Ketterä jäi ilman sarjanousua, mutta joukkue nostettiin sarjaan kuitenkin toukokuussa, kun Kajaanin Hokki jäi ilman Mestis-lisenssiä. Toivonen jatkoi Ketterässä myös kaudella 2017–2018, kunnes joulukuussa 2017 hän päätti lopettaa pelaajauransa ja keskittyä jatkossa opiskeluun.


title: Aasianpalmukiitäjä

text: Aasianpalmukiitäjä ("Cypsiurus balasiensis") on kiitäjiin kuuluva lintulaji. Lintu tavataan laajalta alueelta Etelä- ja Kaakkois-Aasiasta.


title: Aasianpalmukiitäjä

text: Kooltaan aasianpalmukiitäjä on noin 11–13 cm pitkä lintu. Yleisväritykseltään laji on hyvin tumman ruskea, lähes musta. Pyrstöon suhteellisen lyhyt. Pyrstö avattuna se on kaksihaarainen, mutta aasianpalmukiitäjä pitää pyrstön yleensä suljettuna, jolloin se on kapea ja piikkimäinen. Lajin siivet ovat pitkät.


title: Aasianpalmukiitäjä

text: Aasianpalmukiitäjää tavataan Intian niemimaaalta Kiinaan, Malakan niemimaalle, Isoille Sundasaarille ja Filippiineille. Lajin elinympäristöä ovat alankomaiden palmumetsät ja -viljelmät aina 1 200 metrin korkeuteen merenpinnasta ja ne lentävät usein pieninä parvina palmujen lähistöillä. Aasianpalmukiitäjän ravintoa ovat ilmassa läntävät hyönteiset. Aasianpalmukiitäjät rakentavat pienikokoisen kuppimaisen pensän palmujen lehtien alle.


title: Malin parlamenttivaalit 2013

text: Malin parlamenttivaalien 2013 ensimmäinen kierros järjestettiin 24. marraskuuta ja toinen kierros 15. joulukuuta. Vaaleissa malilaiset valitsivat edustajat maan 147-paikkaiseen parlamenttiin. Ehdokkaita oli 1 141 ja äänioikeutettuja noin 6,5 miljoonaa. Presidentti Ibrahim Boubacar Keïtan puolue Rassemblement pour le Mali (RPM) liittolaisineen sai enemmistön parlamenttiin. Parlamenttivaalit olivat ensimmäiset maassa vuonna 2012 tapahtuneen vallankaappauksen ja sitä seuranneen sisällissodan jälkeen.


title: Malin parlamenttivaalit 2013

text: Kolme viikkoa kestänyt kampanjointi oli varsin vaisua ja asiantuntijat ennakoivat äänestysprosentin jäävän alle 50 prosenttiin, joka saavutettiin kesällä 2013 käydyssä presidentinvaalissa. Malin uuden presidentin Ibrahim Boubacar Keïtan puolue Rassemblement pour le Mali (RPM) vannoi saavansa ”riittävän enemmistön” vaaleissa. Riittävän enemmistön turvin presidentti Keïta ilmoitti pystyvänsä helpommin toteuttamaan suunnitelmiaan, kuten esimerkiksi tyynnyttelemään levottoman Pohjois-Malin tulenarkoja etnisiä jännitteitä sekä jälleenrakentamaan Malin vakaalle taloudelliselle pohjalle. Bamakolainen yhteiskuntatieteilijä Mamadou Samake kuitenkin kertoi olevan vaikeaa tai mahdotonta, että mikään yksittäinen puolue saisi ehdottoman enemmistön parlamenttiin.


title: Malin parlamenttivaalit 2013

text: Malin koillisosan Kidalin alueella kampanjointi oli olematonta, ja esimerkiksi Kidalissa ja Tessalitissa presidentti Keïtan puolue RPM oli ainoa ehdolla oleva puolue. Oppositioehdokkaat pitivät alueella kampanjointia liian vaarallisena. Kidalin alueella oli noin 30 000 äänioikeutettua, ja sieltä valittiin neljä edustajaa parlamenttiin. Asukkaat pitivät vaaleja ”huijauksena” ja äänestysprosentin arveltiin ennakolta jäävän alle 11 prosentin, joka saavutettiin presidentinvaalissa. Kidalin alue tunnetaan tuaregien separatistisen Azawadin kansallisen vapautusliikkeen (MNLA) syntyseutuna. Liike on arvostellut hallituksen toteuttamaa Pohjois-Malin ”väheksyntää”.


title: Malin parlamenttivaalit 2013

text: Parlamenttivaaleja kuvattiin askeleeksi Malin paluussa demokratiaksi. Vaaleja varjosti kuitenkin pelko terroristijärjestö al-Qaidaan linkityksissä olevien islamistien kostoiskuista. Malin armeijan lisäksi vaaleja turvasivat ranskalaiset ja afrikkalaiset joukot. Joukot tulivat tammikuussa 2013 Maliin estämään islamistien etenemisen maassa. Parlamenttivaaleja valvoi satoja malilaisia ja ulkomaalaisia tarkkailijoita, jotka edustivat esimerkiksi Länsi-Afrikan talousyhteisöä ja Euroopan unionia. Pääasiassa tarkkailijat olivat keskittyneet pääkaupunkiin Bamakoon sekä maan keskiosiin, sillä levottomassa pohjoisessa tarkkailu koettiin liian vaaralliseksi.


title: Malin parlamenttivaalit 2013

text: Ensimmäisen kierroksen äänestys alkoi sunnuntaina 24. marraskuuta kello kahdeksan aamulla ja päättyi kello 18. Malin koilliosassa sijaitsevassa Talatayessa tuaregiseparatistit tuhosivat vaaliuurnat vaatien itsenäisyyttä. Tuaregiseparatistit myös rikkoivat vaalipäivänä autojen ikkunoita Kidalin alueella. Ainakin yhden ihmisen tiedetään loukkaantuneen. Pohjois-Malissa vaaliuurnia myös varastettiin. Äänestysprosentti oli 38,5 %. Huolimatta heikosta äänestysprosentista ja protestoinnista maan pohjoisosassa, parlamenttivaalit saivat kehuja vaalitarkkailijoilta. Yleisesti vaalien ensimmäinen kierros sujui rauhallisesti.


title: Malin parlamenttivaalit 2013

text: Maan kolmen pääpuolueen onnistui taata vain 16 paikkaa 147 parlamenttipaikasta ensimmäisellä kierroksella. Presidentti Keïtan puolue RPM sai kahdeksan parlamenttipaikkaa ensimmäisellä kierroksella, Union pour la République et la Démocratie (URD) sai kuusi paikkaa ja ADEMA-PASJ kaksi paikkaa.


title: Malin parlamenttivaalit 2013

text: Vaalien toinen kierros järjestettiin 15. joulukuuta niissä vaalipiireissä, joissa mikään puolue ei saanut ehdotonta enemmistöä ensimmäisellä kierroksella. Vaalien toista kierrosta varjosti Kidalissa 14. joulukuuta sattunut autopommi-isku, jossa kuoli itsemurhapommittajan lisäksi kaksi senegalilaista YK:n rauhanturvaajaa. Lisäksi seitsemän rauhanturvaajaa loukkaantui. Kidalin alueen edustajat valittiin jo ensimmäisellä kierroksella ja valituista kaksi on entisiä kapinallisia, jotka ovat liittyneet Keïtan RPM-puolueeseen. Sen sijaan kahden muun levottoman alueen, Gaon ja Timbuktun, edustajat selvisivät vasta toisella kierroksella. Toisen kierroksen aikana ei sattunut vakavia välikohtauksia ja äänestysprosentti oli 37 %.


title: Malin parlamenttivaalit 2013

text: Toisen kierroksen jälkeen RPM-puolue sai yhteensä 61 paikkaa parlamenttiin. RPM:n pääliittolainen ADEMA-PASJ puolestaan sai yhteensä 20 paikkaa. Myös pienemmät RPM:n takana olevat puolueet saivat paikkoja. Pääoppositiopuolueeksi tuli URD-puolue, joka sai 18 paikkaa 24 oppositiopaikasta.


title: Motorola DynaTAC

text: DynaTAC on Motorolan matkapuhelintuotesarja, jota valmistettiin vuodesta 1984 vuoteen 1994. Kaupallinen kannettava puhelin Motorola DynaTAC 8000X sai Yhdysvaltain liittovaltion telehallintoviraston FCC:n hyväksynnän 21. syyskuuta 1983. Se tarjosi 30 minuutin puheajan, kahdeksan tunnin päälläoloajan sekä LED-valaistut näppäimet soittonumeron valintaan ja 30 numeron muistin. Puhelimen hinta oli 3 995 dollaria vuonna 1983. DynaTAC on lyhenne sanoista Dynamic Adaptive Total Area Coverage.


title: Motorola DynaTAC

text: Vuoden 1973 prototyyppi painoi kilon, sen akku kesti 35 minuttia ja puheaikaa oli 20 minuuttia. Tarvittiin vielä vuosikymmen tutkimusta ja tuotekehitystä prototyypistä kaupalliseen versioon ennekuin ensimmäinen kaupallinen matkapuhelinpuhelinverkko otettiin käyttöön Chicagossa.


title: Motorola DynaTAC

text: Vuonna 1984 markkinoille saatu DynaTAC 8000x painoi 800 grammaa. Akku kesti valmiustilassa 8 tuntia. Puheaikaa oli enintään tunti. Laitteessa oli 30 puhelinnumeron muisti. Sen hinta oli 3 995 dollaria.


title: Motorola DynaTAC

text: Sarjassa valmistettiin useita malleja alkaen vuoden 1985 8000s mallista jatkui kiihtyvään tahtiin aina vuoden 1993 Classic II-malliin. Kaikkiaan Dynatac saavutti laajalti huomiota ja siitä tuli ikoni tiedotusvälineisiin, aluksi hyvinvoinnin ja tulevaisuuden symboli ja myöhemmin huvittava jäänne, kun sen aika oli päättynyt. DynaTacin korvasi ikonina paljon pienempi vuonna 1989 julkistettu Motorola MicroTAC, ja Motorola StarTACin aikana DynaTAC oli jo poissa käytöstä.


title: Veniitti

text: Veniitti tarkoittaa seoskiveä, jossa kulkee kiven alkuperäisen rakenteen mukaisesti tummia ja vaaleita suonia, esimerkiksi suonigneissi.


title: Jari Vaattovaara

text: Jari Vaattovaara (s. 9. syyskuuta 1974, Rovaniemi) on suomalainen jääpalloilija. Hän edustaa Bandyliigassa pelaava Tornion Palloveikkoja. Hänen urallaan on jo 15 kautta bandyliigassa ja kaksi Ruotsin sarjoissa.


title: Jari Vaattovaara

text: Vaattovaara nousi ensimmäisen kerran Tornion Palloveikkojen Bandyliigajoukkueeseen kaudella 1996-1997. Seuraavien 12 kauden aikana Vaattovaara oli voittamassa ToPV:n kuutta Suomen mestaruutta ja kuutta SM-hopeaa vuosina 1996-2008. Kauden 2008 alussa Vaattovaara siirtyi Haaparannan ja Tornion jääpalloilun yhteistyön myötä perustettuun HT Bandyyn, jossa hän pelasi kaksi kautta - kauden Allsvenskanissa ja kauden Elitserieniä.


title: Jari Vaattovaara

text: Sen jälkeen syksyllä 2010 Vaattovaara siirtyi takaisin nuorentuneeseen ToPV:hin.


title: Jari Vaattovaara

text: Kaksi kertaa Bandyliigan loppuottelussa keväällä 2002 ja 2004 Vaattovaara on ollut ratkaisijana - maaliskuussa 2002 ToPV-OLS - ottelussa Vaattovaara teki jatkoajalla voittomaalin 6-5 ja maaliskuussa 2004 ToPV-OLS - ottelussa tekemällä 90. minuutilla voittomaalin 8-7.


title: Jari Vaattovaara

text: Kauden 2012-2013 jälkeen Vaattovaara nousi Suomen jääpallon maalintekijätilaston kärkeen laskettaessa runkosarjan ja pudostuspelien maalimäärät. Vaattovaaralla on kauden 2013 päättyessä kertynyt 763 maalia. Vaattovaaran maalimäärä runkosarjassa on 651 eli hän on tässä maalintekijätilastossa kolmantena.


title: Axel Wenner-Gren

text: Axel Leonard Wenner-Gren (1881–1961) oli ruotsalainen yritysjohtaja ja suurlahjoittaja. Hän perusti 1919 Electroluxin. Vuonna 1930 hän alkoi Bahama-saarilta käsin tehdä sijoituksia, ja hän perusti Meksikoon puhelinyhtiön 1948, kehitti yksiraiteisen Alweg-rautatien Saksassa sekä perusti vuonna 1957 Brittiläiseen Kolumbiaan luonnonvaroja tutkivan yrityksen. Myös Wenner-Gren-säätiöt ovat hänen perustamiaan.


title: Vile (yhtye)

text: Vile on yhdysvaltalainen melodista death metalia soittava yhtye, joka perustettiin vuonna 1996 Concordessa, Kaliforniassa.


title: Vile (yhtye)

text: Yhtye on julkaissut neljä studioalbumia, joista viimeisin, "Metamorphosis", julkaistiin vuonna 2011.


title: Armas Pietarinen

text: Armas Rainer Pietarinen (s. 23. toukokuuta 1921 Rääkkylä) on suomalainen kirjailija.


title: Myrskyn todistajat

text: Myrskyn todistajat () on vuonna 1996 ensi-iltansa saanut Ridley Scottin ohjaama yhdysvaltalainen seikkailuelokuva. Elokuvan tapahtumat sijoittuvat "Albatross"-laivalle, joka upposi toukokuussa 1961 kyyditessään ryhmää amerikkalaisia teinipoikia. Elokuvakäsikirjoitus luotiin erään laivalta selvinneen pojan kirjoittaman kirjan pohjalta.


title: Myrskyn todistajat

text: Arvosteluja yhteen kokoavan "Rotten Tomatoes" -sivuston mukaan 62 % elokuvan nähneistä kriitikoista suosittelee sitä. Kriitikkojen arvosanojen keskiarvo on 5,8/10 ja yleisön 3,2/5.


title: Ester Seitz

text: Ester Helena Seitz (s. 16. toukokuuta 1921 Turku) on suomalainen ruotsin kielellä kirjoittanut kirjailija.


title: Albert One

text: Albert One (oik. Alberto Carpani, s. 23. huhtikuuta 1956, Pavia, Italia) on italialainen muusikko, DJ, ja tuottaja. Hän on tullut tutuksi 1980-luvulla lukuisista italodisko-hiteistään, erityisesti kappaleista "Turbo Diesel", ja "For Your Love".


title: Albert One

text: Hän aloitti uransa jo 1970-luvun lopulla, mutta hänen ensimmäinen menestystä tuottanut projektinsa oli vuonna 1982 ilmestynyt kappale "Yes-No Family", jonka hän esitti taiteilijanimellä "Jock - Hattle". Kappaleen oli kirjoittanut Enrico Ruggeri. Seuraavana vuonna hän julkaisi kappaleen "Turbo Diesel", josta tuli maailmanlaajuinen hitti. Tämän jälkeen hän on julkaissut singlejä tasaisin väliajoin, kunnes piti pienen tauon vuosien 1993–1998 välillä. Ensimmäinen albumi, "Everybody", ilmestyi vuonna 1988. Hänen viimeisin julkaisunsa on single "Stay", vuodelta 2010.


title: Viktor Šuvalov

text: Viktor Grigorjevitš Šuvalov (, s. 15. joulukuuta 1923 Saratovin kuvernementti, Venäjän SFNT) on Neuvostoliittoa edustanut, aktiiviuransa lopettanut jääkiekon olympiavoittaja, maailman- ja euroopanmestari, jääkiekkovalmentaja sekä jalkapalloilija.


title: Viktor Šuvalov

text: Šuvalov saavutti Neuvostoliiton maajoukkueessa olympiakultaa Cortina d’Ampezzossa 1956, kaksi maailmanmestaruutta, MM-hopean ja kolme Euroopan-mestaruutta. Ensimmäisen maaottelunsa hän pelasi Tampereella, kun Neuvostoliitto voitti Suomen näytösottelussa 1–8. Šuvalov valittiin Neuvostoliiton ja Venäjän jääkiekkoilun kunniagalleriaan vuonna 1953. Aleksandr Komarovin kuoltua marraskuussa 2013 Šuvalovista tuli viimeinen vuoden 1954 maailmanmestarijoukkueen elossa oleva jäsen.


title: Viktor Šuvalov

text: Šuvalov pelasi myös jalkapalloa maansa pääsarjassa. Hän toimi myöhemmin jääkiekkovalmentajana.


title: Jan Rönnberg

text: Jan Rönnberg (s. 13. helmikuuta 1960) on suomalainen käsipalloilija. Hän on yksi Suomen kaikkien aikojen menestyneimpiä käsipalloilijoita. Suomen mestaruuksia Rönnberg voitti kaksitoista. Vuoden pelaajaksi Rönnberg valittiin kuudesti. Suomen käsipallomaajoukkueessa Rönnberg esiintyi 84 kertaa tehden 537 maalia. Rönnberg oli ensimmäinen suomalainen ammattilaispelaaja Espanjassa. BK-46 on jäädyttänyt hänen pelinumeronsa 2.


title: Jan Rönnberg

text: Myös Jan Rönnbergin pojat Andreas ja Nico Rönnberg ovat huippukäsipalloilijoita.


title: NHL:n varaustilaisuus 1990

text: NHL:n varaustilaisuus 1990 oli 28. . Sen isännöi Vancouver Canucks BC Place Stadiumilla, Vancouverissa 16. kesäkuuta 1990. Tilaisuuden ykkösvaraus oli Quebec Nordiquesin Owen Nolan. Ensimmäisellä kierroksella varatuista 21 pelaajasta 14 pelasi urallaan yli 500 NHL-ottelua, ja heistä yhdeksän jopa yli 1000 ottelua. Keväällä 2014 vielä kolme tässä varaustilaisuudessa varattua pelaajaa pelasi yhä aktiivisena kun Martin Brodeur ja Jaromir Jagr pelasivat NHL:ää New Jersey Devilsissä ja Petr Nedved pelasi Tšekin Extraligaa HC Bílí Tygři Liberecissä.


title: Wenner-Gren-säätiöt

text: Wenner-Gren-säätiöt ("Wenner-Gren Stiftelserna") tarkoittaa kolmea Axel Wenner-Grenin perustamaa säätiötä:


title: Wenner-Gren-säätiöt

text: "Stiftelsen Wenner-Grenska Samfundet" on vuonna 1937 perustettu säätiö, joka ylläpitää Wenner-Grenin tutkimuslaitosta ja edistää eri alojen tutkimusta ja pohjoismaista yhteistyötä.


title: Wenner-Gren-säätiöt

text: Vuonnä 1955 Wenner-Gren perusti "Stiftelsen Wenner-Gren-Center för vetenskaplig forskning", joka ylläpitää Tukholmassa 1961 valmistunutta Wenner-Gren Center -nimistä kansainvälistä tutkimuskeskusta.


title: Wenner-Gren-säätiöt

text: "Axel Wenner-Grens Stiftelse för Internationellt Forskarutbyte" rahoittaa kansainvälistä tutkijanvaihtoa.


title: Wenner-Gren-säätiöt

text: Lisäksi hän perusti 1941 "The Viking Fund", vuodesta 1951 "Wenner-Gren Foundation for Anthoropological Research", -nimisen tieteellisen rahaston antropologisen ja sosiologisen tutkimuksen suorittamista varten. Sen kotipaikka on New York.


title: Volynian kuvernementti

text: Volynian kuvernementti (, ) oli Venäjän keisarikunnan ja sittemmin Ukrainan kansantasavallan (noin 1918-20) ja Ukrainan SNT:n (1921-1925) hallinnollinen alue vuosina 1792–1925. Se perustettiin Puolan 1. jaon jälkeen ja alue laajeni Puolan toisen jaon jälkeen uusien alueiden siirryttyä Venäjän keisarikunnan hallintaan Puola-Liettualta.


title: Volynian kuvernementti

text: Alueen nimi, pinta-ala ja hallinnollinen jako muuttui useita kertoja kuvernementin olemassaolon aikana. Kuvernementti perustettiin virallisesti 12. joulukuuta 1796, mitä ennen alkuvaiheessa alueen nimi oli ensin "Zaslavin käskynhaltijakunta" (Изяславское наместничество, Izjaslavskoje n., 1795 saakka), sitten vähän aikaa "Volynian ja Podolskin (?) käskynhaltijakunta" (Волынское и Подольское наместничества, 1795-1796). Kuvernementin loppuvuosina 1900-luvulla osa alueesta joutui Puolan hallintaan.


title: Volynian kuvernementti

text: Venäjän keisarikunnan ensimmäisessä koko maan kattaneessa väestönlaskennassa 1897 Volynian kuvernementin asukasluku oli 2 989 482 henkeä ja pinta-ala 63 036,8 neliövirstaa eli 71 739,8 neliökilometriä. Väestöstä kaupunkilaisia oli 7,9 % (233 847 as.) ja maaseutuasukkaita 92,1 % (2 755 635).


title: Volynian kuvernementti

text: Kuvernementti jakautui kihlakuntiin (ujezd). Vuonna 1987 kuvernementtiin kuului 12 kihlakuntaa. Kuvernementinkaupunki vuoteen 1795 saakka Zaslav (Iziaslav, Izjaslav; 125 611 as. vuonna 1897), sitten Novohrad-Volynskyi (16 904 as) ja vuodesta 1804 lähtien Žytomyr (Žitomir, 65 895 as.). Muita suuria kihlakuntakaupunkeja olivat esimerkiksi Rivne (Rovno, 24 573 as. vuonna 1897), Kremenets (17 704 as.) ja Kovel (17 697).


title: Volynian kuvernementti

text: Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 70,1 % (2 095 579 as.), juutalaiset 13,2 % (394 774), puolalaiset 6,2 % (184 161), saksalaiset 5,7 % (171 331), (iso)venäläiset 3,5 % (104 889), tšekit 0,9 % (27 670) ja muut 0,4 % (11 078).


title: John Gardner Wilkinson

text: John Gardner Wilkinson (5. lokakuuta 1797 – 29. lokakuuta 1875) oli brittiläinen tutkimusmatkailija, arkeologi ja egyptologi, joka mainitaan usein brittiläisen egyptologian isänä. Wilkinson osallistui faarao Akhenatenin rakennuttaman Akhetatenin tutkimuksiin. Hän julkaisi teoksen "The Topography of Thebes and General View of Egypt" vuonna 1835.


title: Veratriini

text: Veratriini on meksikonsabadillan (ent. "rohtosabadilla"; tieteellinen nimi: "Schoenocaulon officinale") siemenistä saatavaa erittäin myrkyllistä alkaloidiseosta. Siitä tehtyä valmistetta sabadillaetikkaa on aiemmin käytetty esimerkiksi täiden hävittämiseen.


title: Veratriini

text: Veratriini koostuu muun muassa kevadiinista (CHNO, CAS-numero 62-59-9) ja veratridiinistä (CHNO,CAS-numero on 71-62-5)


title: Paula Mattila

text: Sigrid Ellan Annette Streng, kirjailijanimi Paula Mattila (19. kesäkuuta 1921 Sysmä - 2006 Sysmä) oli suomalainen lastenkirjailija.


title: Paula Mattila

text: Ellan Streng kävi keskikoulun, talouskoulun ja vapaan taidekoulun.


title: Paula Mattila

text:
Nimellä "Paula Mattila":
Mukana kokoomateoksissa:


title: Verbenaöljy

text: Verbenaöljy on eteerinen öljy, jota saadaan rautayrttikasveihin kuuluvasta sitruunaverbena-kasvista ("Aloysia triphylla"). Se tuoksuu sitruunalle. Myös eräitä muita sitruunantuoksuisia öljyjä nimitetään verbenaöljyiksi, esimerkiksi nardusöljyä sanotaan itäintialaiseksi verbenaöljyksi.


title: Krzysztof Biegun

text: Krzysztof Biegun (s. 21. toukokuuta 1994) on puolalainen mäkihyppääjä. Hän edustaa SSR LZS Sokół Szczyrk -seuraa.


title: Krzysztof Biegun

text: Euroopan nuorten olympiafestivaaleilla 2011 Biegun saavutti kultaa joukkuekilpailussa. Mäkihypyn maailmancupissa hän kilpaili ensimmäisen kerran Oberstdorfissa helmikuussa 2013 sijoittuen 30:nneksi. Marraskuussa 2013 Biegun voitti Klingenthalin kilpailun. Kilpailu käytiin yhden kierroksen mittaisena.


title: Capsicum chacoënse

text: Capsicum chacoënse on yksi useista paprikoiden sukuun kuuluvista, "villichileinä" tunnetuista lajeista. Fylogenisten tutkimusten mukaan se on paprikoiden sukupuussa nykyisin elävistä lajeista alkukantaisin, minkä vuoksi sitä on tutkittu verraten paljon.


title: Capsicum chacoënse

text: "C. chacoënse"n versot ovat pitkiä ja ohuutensa vuoksi hieman köynnösmäisiä, ja pensas kasvaa noin 60–90 cm:n korkuiseksi. Lehdet ovat mattapintaisen vihreät ja herttamaiset. Muodoltaan kellomaiset kukat kasvavat yksittäin, ovat väriltään puhtaan valkeita ja paprikoille epätavallisen pieniä teriön läpimitan ollessa vain noin 3–4 mm. Kukintakausi on pitkä, ja laji tuottaa runsaasti marjoja. Marjat ovat suippoja tai soikeita, 8–14 mm:n pituisia, kasvavat kärki ylöspäin ja ovat raakoina tumman vihreitä, kypsinä oranssinpunaisia. Siemeniä kussakin marjassa on 8–16, ja niiden itävyysprosentti on noin 55.


title: Capsicum chacoënse

text: Lajista on useita muotoja, minkä vuoksi kasviyksilöiden tuottamien marjojen tulisuus vaihtelee huomattavasti myös saman populaation sisällä. Tämä piirre on yhteinen ainakin joidenkin muiden luonnonvaraisten chililajien kanssa.


title: Capsicum chacoënse

text: Lajin kromosomiluku on useimpien suvun lajien tapaan 2n = 24.


title: Capsicum chacoënse

text: "C. chacoënse" on peräisin Bolivian, Paraguayn ja Argentinan alueilta, ja se on levinneisyydeltään luonnonvaraisista paprikalajeista eteläisin. Lajia on luonnonvaraisen kannan lisäksi myös jalostettu hyötykäyttöön.


title: Capsicum chacoënse

text: Useissa lajienvälisissä risteytyskokeissa "C. chacoënse" risteytyy tiettävästi vain ruokapaprikan ("C. annuum") kanssa. Risteymä on heikkokasvuinen, vähäsatoinen ja muistuttaa useimpien ominaisuuksiensa osalta lajia "C. chacoënse". Risteymän tuottamat harvat siemenet eivät idä.


title: Motorola StarTAC

text: Motorola StarTAC on Motorolan valmistama simpukkapuhelin. Se julkistettiin 3. tammikuuta 1996 ja oli ensimmäinen varsinainen simpukkapuhelin. Sitä edeltäneessä Motorola MicroTAC-mallissa oli ollut jo kääntyvä läppä näppäimistön suojaksi, kun StarTAC mallissa kaiutin kääntyy rungon yläosasta koko puhelimen päälle. Tällainen matkapuhelin on avattuna pitkä yltäen korvan päältä suun eteen.


title: Motorola StarTAC

text: Vuonna 2005, "PC World" arvosti StarTACin sijalle 6. "The 50 Greatest Gadgets of the Past 50 Years" (50 merkittävintä vempainta viimeiseltä 50 vuodelta) listassa. Puhelin oli aikoinaan kevyimpiä painaen 102 grammaa, siinä oli ensimmäisenä värinähälytin sekä mahdollisuus käyttää litiumioniakkua. Myöhemmissä malleissa oli myös tekstiviestimahdollisuus. Tätä puhelinmallia on sanottu aikansa iPodiksi. Puhelin oli ensimmäisiä suuren yleisön suosion saanneita matkapuhelimia, jota myytiin noin 60 miljoonaa kappaletta. Kun puhelin esiteltiin, sen hinta oli noin $1000.


title: Motorola StarTAC

text: Analogiset puhelimet


title: Motorola StarTAC

text: Digitaaliset puhelimet


title: Petter Herman Rosenberg

text: Petter Herman Rosenberg (21. maaliskuuta 1798 Vaasa – 20. tammikuuta 1874 Vaasa) oli suomalainen virkamies, josta tuli kamarineuvos.


title: Petter Herman Rosenberg

text: Rosenbergin vanhemmat olivat majuri Per Herman Rosén af Rosenstein ja sepän tytär Anna Beata Spånberg, joiden avioton poika hän oli. Koulua käytyään Rosenberg tuli 1811 eli vain 13-vuotiaana Korsholman eli Mustasaaren eteläisen kihlakunnan vt. henkikirjoittajaksi sekä 1818 vt. ja 1824 vakinaiseksi kruununvoudiksi. Erotessaan virastaan 1858 hänelle myönnettiin kamarineuvoksen arvonimi. Rosenberg oli pidetty virkamies, joka osallistui valtionkomiteoiden työhön. Hän myös harjoitti liiketoimintaa ja viljan lainausta ja teki huomattavia lahjoituksia Mustasaaren ja Koivulahden kirkoille sekä oman kihlakuntansa köyhille. Rosenbergin omaisuuden peri hänen oma avioton poikansa Herman Antell, joka puolestaan lahjoitti sen taiteen ja tieteen hyväksi. Hän maalautti isästään kaksi muotokuvaa, joista toinen on Ateneumin taidemuseon kokoelmissa.


title: Petter Herman Rosenberg

text: Rosenbergin puoliso vuodesta 1818 oli Catharina Christina Kaskas (k. 1859).


title: Taistelu Rhodoksesta

text: Taistelu Rhodoksesta (, , , ”Rodoksen kolossi”) on vuonna 1961 valmistunut italialais-espanjalais-ranskalainen seikkailuelokuva. Historia-aiheista peplumia edustava elokuva on spagettiwesterneistään tunnetun Sergio Leonen ensimmäinen virallinen ohjaustyö. Sen pääosia esittävät Rory Calhoun, Lea Massari ja Georges Marchal.


title: Taistelu Rhodoksesta

text: Ateenalainen sotasankari Darius saapuu rentoutumaan Rodokselle, jonka satamaan on juuri pystetty Rodoksen kolossi. Kuningas Kserkseen tyrannia on synnyttänyt saarelle kapinaliikkeen, ja kuninkaan neuvonantaja Thar suunnittelee vallankaappausta foinikialaisten avulla. Darius tavoittelee kolossin suunnittelijan Khareen tytärtä Dialaa, joka on mukana Tharin juonessa. Peliokleen johtamat kapinalliset pyytävät apua Dariukselta, joka joutuu mukaan saaren levottomuuksiin. Samalla hän tutustuu kapinapäälliköiden sisareen Mirteen. Darius pyytää apua petolliselta Dialalta ja joutuu vangituksi kolossin sisään. Foinikialaisten ryhtyessä valtaamaan saarta kapinalliset hyökkäävät kolossia vastaan, joka tuhoutuu maanjäristyksessä. Kapinalliset pakenevat kaupungista ja Darius ja Mirte saavat toisensa.


title: Taistelu Rhodoksesta

text:
"Taistelu Rhodoksesta" on Sergio Leonen ensimmäinen virallinen ohjaustyö. Sitä ennen hän oli saattanut loppuun Mario Bonnardin aloittaman "Pompeijin viimeiset päivät" (1959) ja toiminut amerikkalaisten elokuvantekijöiden apuohjaajana. Elokuva on kuvattu Supertotalscope-laajakangastekniikalla Eastmancolor-väreissä Espanjassa ja Rooman Cinecittàn studioilla. Rodoksen satamana toimii Laredo Biskajanlahden rannalla. Muita kuvauspaikkoja ovat Manzanares el Realin kalliomuodostelmat Madridin pohjoispuolella sekä Ciudad Encantadan sienimäiset kalliot Cuencassa. Välimerta esittää Santillanan tekojärvi. Elokuvassa on paljon väkivaltaisia taistelu- ja kidutuskohtauksia sekä ratsastusjaksoja, jotka viittaavat Leonen tuleviin spagettiwesterneihin.
Leonen elokuvaa pidetään yhtenä peplum-tyylilajin merkkiteoksista. Se on värikäs spektaakkeli, joka on täynnä toimintaa, näyttäviä lavasteita ja hyviä näyttelijäsuorituksia. Elokuvan puutteita ovat sen liiallinen pituus ja heikko käsikirjoitus.


title: Taistelu Rhodoksesta

text: Elokuvan teemat on osittain lainattu Alfred Hitchcockin "Vaarallisesta romanssista" (1959). Niistä keskeisin on Rodoksen kolossin ilmentämä ihmiskunnan suuruudenhulluus, johon liittyy fasismin ja autoritarismin kritiikkiä. Toisaalta myöskään elokuvan kapinalliset eivät kykene minkäänlaiseen kansaa hyödyttävään toimintaan, vaan ainoastaan luonnonvoimat pystyvät aiheuttamaan vallankumouksen. Rory Calhounin esittämä parodinen sankari Darius edustaa hyväntahtoista, mutta tietämätöntä ja naivia amerikkalaisuutta, jonka odotetaan ulkopuolisena korjaavan toisten aiheuttamat sotkut. Calhounin ”väsynyt välinpitämättömyys” toimi myöhemmin Clint Eastwoodin henkilöhahmojen esikuvana Leonen westerneissä.


title: Taistelu Rhodoksesta

text: Elokuvan 14 minuutilla lyhennetty amerikkalainen versio on saatavilla Warner Brothersin hyvälaatuisena DVD:nä. Se on julkaistu alkukielillä Italiassa ja Ranskassa.


title: Psykedeelinen pop

text: Psykedeelinen pop on musiikkityyli, jossa on vaikutteita psykedeelisestä rockista sekä psykedeelisestä folkista, mutta on kuitenkin musiikkityyliltään enemmän pop-musiikkia. Tyylin kulta-aika oli 1960-luvun loppupuolella.


title: Sergei Puškov

text: Sergei Puškov (s. 24. helmikuuta 1964) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993. Hän pelasi pietarilaisessa SKA Pietarissa (ent. "SKA Leningrad").


title: Räisälän Pamaus

text: Räisälän Pamaus on Räisälän pitäjässä ja sittemmin Kokemäellä toiminut urheiluseura. Seura perustettiin 23. elokuuta 1908 Räisälän kansanopistolla. Sotien jälkeen seura jatkoi toimintaansa Kokemäellä jossa se rekisteröitiin 24.10.1960 nimellä V & U-seura Räisälän Pamaus R.Y. Nykyisin yhdistys toimii paljon yhteistyössä Tuomaalan kyläyhdistyksen kanssa.


title: Räisälän Pamaus

text: Pamaus oli SVUL:n Viipurin piirin johtavia seuroja ennen kansalaissotaa. Vuonna 1917 siinä oli jäseniä 121 ja se oli piirin kahdeksanneksi suurin seura. Seuran lajeja olivat hiihto, yleisurheilu, paini, jalkapallo, pesäpallo, pyöräily ja vähän ennen talvisotaa mukaan tullut nyrkkeily. Myös luistelua yritettiin harjoittaa.


title: Räisälän Pamaus

text: Kymmenottelija Seppo Suutari aloitti uransa Pamauksessa sen Satakunnassa toiminnan aikana. Suutari osallistui Rooman olympiakisoihin, joissa sijoittui kahdenneksitoista. Tuolloin hän tosin edusti jo Kokemäen Kova-Väki -seuraa.


title: Nikola Pašić

text: Nikola Pašić (31. joulukuuta 1845 Zaječar – 10. joulukuuta 1926 Belgrad) oli serbialainen poliitikko ja yksi vuonna 1918 muodostetun Jugoslavian valtion perustajista. Hän toimi Serbian kuningaskunnan pääministerinä vuosina 1891–1892, 1904–1905, 1906–1908, 1909–1911 ja 1912–1918 sekä Serbien, kroaattien ja sloveenien kuningaskunnan (sittemmin Jugoslavia) pääministerinä 1918, 1921–1924 ja 1924–1926. Hän kokosi uransa aikana kaikkiaan 22 hallitusta.


title: Nikola Pašić

text: Pašić oli vuosikymmenten ajan Serbian politiikan johtava hahmo ja radikaalipuolueen johtaja. Hän kannatti Venäjään suuntautunutta ulkopolitiikkaa, Balkanin pienten valtioiden liittoutumista ja Suur-Serbian luomista, mutta halusi välttää sodan Itävalta-Unkarin kanssa. Hän johti Serbian hallitusta myös koko ensimmäisen maailmansodan ajan. Pašić ei kannattanut jugoslavismia, mutta joutui hyväksymään eteläisten slaavien yhteisen valtion perustamisen sodan jälkeen. Hän pyrki varmistamaan, että serbit pysyisivät uudessa valtiossa hallitsevassa asemassa.


title: Nikola Pašić

text: Pašić oli lähtöisin vaatimattomasta perheestä. Hän suoritti insinööriopintoja Belgradissa ja valmistui Zürichin teknisestä opistosta. Opiskeluaikanaan hän kiinnostui liberaaleista ja radikaaleista aatteista. Palattuaan vuonna 1873 Serbiaan Pašić liittyi Svetozar Markovićin johtamaan sosialistiseen ryhmään ja toimi "Oslobjenje"-nimisen (”vapautuminen”) lehden toimittajana. Hän osallistui vuosina 1876–1878 käytyyn sotaan Ottomaanien valtakuntaa vastaan. Pašić oli tyytymätön Serbian ruhtinas Milanin hallintoon ja siirtyi pian aktiivisesti politiikkaan. Hänet valittiin vuonna 1878 kansalliskokoukseen (skupština), jossa hänestä tuli autoritaarista monarkiaa vastustaneen opposition johtaja. Hän osallistui vuonna 1881 radikaalipuolueen perustamiseen. Vuonna 1883 Milanin hallinto kukisti radikaalipuolueen lietsoman kansannousun Timokin alueella ja langetti rangaistuksia monille puolueen johtajille. Kuolemantuomion saanut Pašić pakeni Bulgariaan ja asui siellä vuoteen 1889, jolloin Milan luopui kruunusta poikansa Aleksanterin hyväksi.


title: Nikola Pašić

text: Palattuaan Serbiaan Pašić toimi muun muassa skupštinan puhemiehenä ja kahdesti Belgradin pormestarina. Serbian pääministerinä hän oli ensi kerran helmikuusta 1891 elokuuhun 1892. Hän toimi samalla myös ulkoministerinä ja osallistuessaan vuonna 1892 kuninkaan valtiovierailuun hän loi henkilösuhteet Venäjän johtoon. Pašić oli Serbian lähettiläänä Pietarissa vuosina 1893–1894. Kuningas Aleksanteri kutsui 1894 isänsä Milanin takaisin Serbiaan ja säädätti uuden perustuslain, minkä jälkeen Pašić joutui jättämään lähettilääntehtävät. Kuningasisä Milania vastaan vuonna 1899 tehdyn murhayrityksen jälkeen Radikaalipuolueen johtajia syytettiin hankkeeseen sekaantumisesta ja Pašićia uhkasi kuolemantuomio. Hänet tuomittiin lopulta viideksi vuodeksi vankeuteen, mutta armahdettiin kokonaan Venäjän puututtua asiaan. Hän poistui sen jälkeen vapaaehtoisesti maasta ja palasi Milanin lähdettyä lopullisesti Serbiasta.


title: Nikola Pašić

text: Pašić kohosi Serbian politiikan hallitsevaksi hahmoksi sen jälkeen, kun vuonna 1903 toteutettu vallankaappaus nosti valtaan Karađorđević-sukuisen kuningas Pietarin. Pašić teki nyt radikaalipuolueesta maan johtavan voiman. Hän toimi helmikuusta 1904 alkaen Sava Grujićin hallituksen ulkoministerinä sekä samanaikaisesti pää- ja ulkoministerinä joulukuusta 1904 toukokuuhun 1905 ja uudelleen molemmissa tehtävissä toukokuusta 1906 kesäkuuhun 1908. Neljännen kerran Pašić oli pääministerinä vuosina 1909–1911, minkä jälkeen hallituksen johtoon tuli hänen kilpailijansa Milovan Milovanović. Pašić tuki Milovanovićia Turkkia vastaan suunnatun Balkanin liiton muodostamisessa ja palasi pää- ja ulkoministeriksi Milovanovićin kuoltua yllättäen vuonna 1912. Pašićin johdolla Serbia saavutti voiton vuonna 1912 ensimmäisessä ja seuraavana vuonna toisessa Balkanin sodassa, minkä seurauksena maan pinta-ala kaksinkertaistui. Varsinkin sotilaspiirit yrittivät saada Pašićin syrjäytetyksi, sillä hänen ei sittenkään katsottu tukevan riittävästi aluelaajennuksiin tähtäävää ulkopolitiikkaa. Kesäkuussa 1914 Pašićin hallituksen ja sotilasjohdon erimielisyydet Balkanin sodissa vallattujen alueiden hallinnosta johtivat perustuslailliseen kriisiin. Tilanne ratkaistiin tekemällä 24. kesäkuuta 1914 prinssi Aleksanterista maan sijaishallitsija, minkä seurauksena Pašićin asema vahvistui.


title: Nikola Pašić

text: On edelleen epäselvää, missä määrin Pašić tiesi etukäteen Musta käsi -salaseuran suunnitelmasta salamurhata Itävalta-Unkarin arkkiherttua Frans Ferdinand. Ilmeisesti hän oli kuullut murhasuunnitelmasta ja teki ponnettomia yrityksiä sen toteutumisen ehkäisemiseksi. Saatuaan tiedon Pašić pyysi Serbian Wienin-lähettilästä varoittamaan Itävalta-Unkarin hallitusta, mutta varoitus oli muodoltaan niin kiertelevä, ettei todellista viestiä ymmärretty Wienissä. Hän määräsi myös salaliittolaiset pidätettäviksi heidän yrittäessään siirtyä Serbiasta Bosniaan, mutta määräystä ei noudatettu. Myöhemmin Pašić kiisti tienneensä hankkeesta etukäteen mitään. Kun Frans Ferdinand sitten ammuttiin Sarajevossa 28. kesäkuuta 1914, Itävalta-Unkari esitti Serbialle uhkavaatimuksen (ks. heinäkuun kriisi). Pašić oli aluksi valmis myöntymään siinä esitettyihin kohtuuttomiin vaatimuksiin, mutta hän tajusi sodan olevan väistämättä edessä ja varmisti Venäjän tuen Serbialle. Serbian vastaus Itävalta-Unkarille oli hyvin myöntyväinen, mutta siinä kuitenkin hylättiin eräät uhkavaatimuksen kohdista, mistä Itävalta-Unkari sai tekosyyn sodan julistamiselle.


title: Nikola Pašić

text: Elokuussa 1914 puhjennut sota vaimensi serbialaisten keskinäiset kiistat, ja Pašić kokosi marraskuussa eri puolueiden yhteishallituksen. Serbian armeija onnistui torjumaan vuonna 1914 Itävalta-Unkarin ensimmäisen hyökkäyksen, mutta saksalaisen August von Mackensenin syksyllä 1915 johtama toinen hyökkäys mursi vastarinnan, jolloin Serbian armeija joutui perääntymään Albanian kautta Kreikkaan. Pašić johti koko sodan ajan pakolaishallitusta, joka asettui vuoden 1916 alussa Korfuun. Hallituskoalitio hajosi vuonna 1917, minkä jälkeen Pašić jatkoi radikaalipuolueen yksinään muodostaman hallituksen johdossa.


title: Nikola Pašić

text: Pašić kannatti serbien asuttamien alueiden liittämistä Serbiaan, muttei Balkanin eteläslaavilaisten kansojen yhdistämistä laajemmaksi liittovaltioksi tasaveroisin oikeuksin. Tämä ajoi hänet vastakkain sijaishallitsija Aleksanterin kanssa, joka kannatti jälkimmäistä ajatusta ja vahvisti vähitellen otettaan pakolaishallituksesta. Pašićin asema heikkeni Venäjän tsaarinvallan kukistumisen jälkeen, mikä pakotti hänet neuvotteluihin ja kompromissiin Ante Trumbićin johtaman Jugoslavian komitean kanssa. Tuloksena oli 20. heinäkuuta 1917 annettu Korfun julistus, joka loi pohjan sodanjälkeiselle Jugoslavian valtion perustamiselle. Pašić pyrki kuitenkin varmistamaan, ettei Jugoslavian komitea pääsisi syrjäyttämään Serbian pakolaishallitusta ympärysvaltojen yhteistyökumppanina. Hänen mielestään Serbialla tulisi olla yksinoikeus esiintyä eteläslaavilaisten kansojen nimissä myös sodan päätyttyä.


title: Nikola Pašić

text: Maailmansodan päätyttyä ja Itävalta-Unkarin valtakunnan romahdettua Pašić joutui hyväksymään 1. joulukuuta 1918 annetun julistuksen, jossa ilmoitettiin perustetuksi Serbien, kroaattien ja sloveenien yhteinen kuningaskunta. Hänet syrjäytettiin nopeasti uuden valtion hallituksen johdosta, mutta hän osallistui silti Trumbićin ja Milenko Vesnićin kanssa maansa edustajina Pariisin rauhankonferenssiin vuonna 1919. Hänen ansiostaan Neuillyn ja Saint-Germainin rauhansopimukset toivat Serbien, kroaattien ja sloveenien kuningaskunnalle aluelaajennuksia.


title: Nikola Pašić

text:
Pašić kieltäytyi tunnustamasta uuden valtakunnan muodostuvan erillisistä kansallisuuksista, ja hän tulkitsi sen sijaan kroaatit, sloveenit, makedonialaiset sekä bosniakit pikemminkin eri uskontoja edustaviksi serbeiksi. Vuoden 1920 lopulla pidettyjen parlamenttivaalien jälkeen Pašić palasi tammikuun 1921 alussa koalitiohallituksen pääministeriksi ja ajoi ensitöikseen läpi yhtenäisvaltion luoneen perustuslain, joka hyväksyttiin parlamentissa kroaattien ja sloveenien vastustuksesta huolimatta kesäkuussa 1921. Perustuslaki tosiasiassa takasi serbien ylivallan ja loi vahvan keskitetyn hallinnon lakkauttamalla kaikki historialliset itsehallintoalueet. Vuoden 1921 lopulla Pašić syrjäytti jälleen muut puolueet ja kokosi hallituksen yksin radikaalipuolueen ministereistä.
Pašićin suhteet kuninkaaksi kohonneeseen Aleksanteriin sekä kroaattien ja sloveenien puolueisiin pysyivät jännittyneinä. Radikaalipuolue menetti parlamenttienemmistönsä toukokuun 1923 vaaleissa, mutta opposition virheiden ansiosta Pašić pystyi jatkamaan edelleen pääministerinä. Heinäkuussa 1924 pääministeriksi tuli välillä Ljubomir Davidović, mutta hankittuaan tukea muilta puolueilta Pašić onnistui palaamaan valtaan jo saman vuoden lokakuussa. Hän hajotti parlamentin helmikuussa 1925, mutta sai turvattua kapean enemmistön hallitukselleen vangituttamalla Kroatian talonpoikaispuolueen johtajia. Myöhemmin samana vuonna hän ryhtyi yhteistyöhön kyseisen puolueen ja sen johtajan Stjepan Radićin kanssa, mutta hallinnon keskittämistä vastustaneen Radićin vedettyä tukensa pois hallitukselta Pašić joutui eroamaan maaliskuussa 1926. Hieman myöhemmin hänen poikansa joutui epäilyksen alaiseksi paljastuneessa korruptioskandaalissa, mikä järkytti vanhaa miestä. Pašić kuoli joulukuussa 1926 vähän ennen 81-vuotispäiväänsä.


title: Puoliso

text: Puoliso on termi, joka tarkoittaa aviopuolisoa, miestä tai vaimoa. Termiä käytetään myös laajemmassa merkityksessä, joskaan ei säädösterminä, avopuolisoista ja samaa sukupuolta olevien parien parisuhteen osapuolista.


title: Puoliso

text: Parisuhteen muoto voi Suomen lainsäädännössä vaikuttaa puolisoiden keskinäisiin velvollisuuksiin toisiaan kohtaan sekä oikeuksiin suhteessa viranomaisiin. Avioliitossa olevilla puolisoilla on Suomessa velvollisuus elättää toisiaan, kun taas avopuolisoilla ei kyseistä velvollisuutta pääsääntöisesti ole. Työmarkkina- ja toimeentulotukea haettaessa puolestaan avopuolisoiden ja aviopuolisoiden tulot vaikuttavat tuen saamiseen samalla tavoin. Rekisteröidyssä parisuhteessa eläviä puolisoita koskee pääsääntöisesti samanlainen lainsäädäntö kuin aviopuolisoita. Avioeroa voi hakea toinen puoliso yksin tai kummatkin puolisot yhdessä. Avoliiton purkautuessa puolisoilla voi olla oikeus viranomaisapuun yhteisen omaisuuden jakamiseksi, mikäli pariskunta on asunut yhdessä vähintään viisi vuotta tai puolisoilla on yhteisiä lapsia.


title: Puoliso

text: Suomen avioliittolaki käyttää avioliiton solmineista osapuolista nimitystä puoliso. Lain mukaan puolisot ovat muun muassa keskenään yhdenvertaiset ja heidän tulee osoittaa keskinäistä luottamusta sekä toimia yhteisesti perheen hyväksi. Puolisoilla on myös oikeus päättää itse osallistumisestaan ansiotyöhön sekä toimintaan perheensä ulkopuolella. Avioliittolaki käyttää kihlautuneen pariskunnan osapuolesta nimitystä "kihlakumppani". Laki rekisteröidystä parisuhteesta käyttää puolestaan rekisteröidyn parisuhteen solmineista samaa sukupuolta olevista henkilöistä nimitystä "osapuoli".


title: Puoliso

text: Suomen verohallinnon mukaan puolisoilla "tarkoitetaan verotuksessa henkilöitä, jotka ennen verovuoden päättymistä ovat solmineet avioliiton". Rekisteröidyssä parisuhteessa elävät samaa sukupuolta olevat henkilöt rinnastetaan puolisoihin Suomen verotuksessa ja säännöksiä sovelletaan myös avioliitonomaisissa olosuhteissa yhteisessä taloudessa eläviin henkilöihin, mikäli he ovat "aikaisemmin olleet keskenään avioliitossa tai rekisteröidyssä parisuhteessa tai jos heillä on tai on ollut yhteinen lapsi." Mikäli aviopuolisot ovat asuneet erillään verovuoden ajan tai muuttaneet sen aikana pysyvästi erilleen ja se johtuu yhteiselämän lopettamisesta, ei verotuksessa sovelleta enää puolisoita koskevia säännöksiä. Puolisoita koskevia säännöksiä voidaan kuitenkin soveltaa, mikäli perheellä on useampi asunto tai puolisot vain työskentelevät eri paikkakunnilla. Mikäli toinen puolisoista ei ole yleisesti verovelvollinen, ei verotuksessa sovelleta myöskään puolisoita koskevia säännöksiä.


title: Puoliso

text: Maahanmuuttoviraston mukaan Suomen kansalaisen tai Suomessa oleskeluluvan jo omaavan henkilön puolisoksi oleskelulupaa ulkomailta Suomeen haettaessa luetaan henkilö, joka on Suomen kansalaisen tai oleskeluluvan haltijan aviopuoliso, samaa sukupuolta oleva rekisteröity kumppani tai avopuoliso, joka on elänyt henkilön kanssa avioliitonomaisessa suhteessa yhdessä vähintään kaksi vuotta tai heillä on yhteisessä huollossa oleva lapsi.


title: Koisjärven koulu

text: Koisjärven koulu on kyläkoulu Koisjärven kylässä Lohjalla. Koulu on perustettu 1903.


title: Koisjärven koulu

text: Koulua uhkasi lakkautus vuonna 2009, mutta silloin se sai jatkaa. Vuonna 2014 Lohjan kaupunginvaltuusto päätti lakkauttaa koulun.


title: Koisjärven koulu

text: Koulussa oli lukuvuonna 2011–2012 oppilaita 27, syyskuussa 2013 oppilaita oli 19


title: Bhagavata Purana

text: Bhagavata Puranaan (Srimad-bhagavatam) on alkuperältään sanskritinkielinen uskonnollinen hindulainen kirjoitus. Bhagavata Purana on Intian tunnetuimpia uskonnollisia kirjoituksia, ja Krishna-liikkeen teologia perustuu pääasiassa siihen. Kirjoissa kerrotaan Krishnan elämästä ja teoista ja kuvaillaan muita Vishnun inkarnaatioita.


title: Mörtinkiven kalliomaalaus

text: Mörtinkiven kalliomaalaus on suureen siirtolohkareeseen maalattu kalliomaalaus, joka sijaitsee Luumäellä Etelä-Karjalassa. Kivi on Luumäen suurin siirtolohkare. Punaväriläiskä sijaitsee noin 80 senttimetrin korkeudella maan pinnasta ja on kooltaan 16×17 senttimetriä. Siitä ei tunnisteta mitään kuvioita eikä sitä ole ajoitettu.


title: Emil Kymäläinen

text: Emil Kymäläinen (12. toukokuuta 1890 Mikkeli – 5. tammikuuta 1920) oli suomalainen taidemaalari.


title: Emil Kymäläinen

text: Kymäläisen vanhemmat olivat junailija Antti Kymäläinen ja Hilma Hänninen. Hän opiskeli Taideteollisen keskuskoulun iltakursseilla 1907 ja hän kävi Suomen Taideyhdistyksen piirustuskoulun 1908–1910.


title: Emil Kymäläinen

text: Kymäläinen osallistui Suomen Taiteilijain näyttelyihin vuosina 1909, 1910, 1911, 1913, 1914 ja 1916. Hänellä oli 1910-luvulla ateljee Mikkelissä Porrassalmenkadun ja Linnankadun kulmatalossa.


title: Emil Kymäläinen

text: Emil Kymäläinen oli naimisissa Alli Aino Aallon kanssa.


title: Elokuvataiteen valtionpalkinto

text: Elokuvataiteen valtionpalkinto on Suomen valtion Taiteen edistämiskeskuksen elokuvataidetoimikunnan vuosittain myöntämä taidepalkinto. Vuodesta 2015 sen suuruus on ollut 13 500 euroa, vuosina 2005–2014 suuruus oli 15 000 euroa, aiemmin 13 000 euroa sekä vuoteen 2001 saakka 75 000 markkaa.


title: Viiruhemppo

text: Viiruhemppo ("Crithagra striolata") on Afrikassa elävä varpuslintu.


title: Viiruhemppo

text:
Viiruhemppoa tavataan Itä-Afrikassa Eritreasta Sambiaan ulottuvalla alueella.
Se on yleinen ylänköalueilla 1300 metrin yläpuolella. Se viihtyy puutarhoissa, metsänreunoissa, niityillä ja nummilla sekä pensaikoissa.


title: Tanssikielto Suomessa

text: Tanssikielto oli voimassa Suomessa sotavuosina 1939–1944 ja lievennettynä sotien jälkeen vielä vuoteen 1948 saakka. Suomi oli ainoa toiseen maailmansotaan osallistunut maa, jossa tanssikielto oli käytössä.


title: Tanssikielto Suomessa

text: Tanssikielto tuli voimaan talvisodan alussa 7. joulukuuta 1939, koska tanssien järjestämistä pidettiin sopimattomana samaan aikaan kun miehiä kaatui rintamalla. Välirauhan aikana vuonna 1940 kielto kumottiin osaksi, niin että tanssia sai olla yhden tunnin verran muun ohjelmiston ohella. Tanssikielto kumottiin kokonaan 26. kesäkuuta 1940, mutta se astui uudelleen voimaan jatkosodan alettua 28. kesäkuuta 1941. Kielto oli sitten voimassa aina syksyyn 1944 saakka. Lokakuussa 1944 kieltoa lievennettiin taas niin, että tanssia sai tunnin verran muun iltamaohjelman päätteeksi. Tanssikieltorajoitukset kumottiin suurimmaksi osaksi 30. joulukuuta 1944, mutta ravintoloissa tanssiminen jäi vielä kielletyksi. Lopullisesti tanssikieltorajoitukset poistuivat 9. syyskuuta 1948. Tanssikielto oli kuitenkin edelleen voimassa eräiden kirkollisten juhlapyhien aikana aina 1960-luvun lopulle saakka.


title: Tanssikielto Suomessa

text: Tanssikiellon voimassa ollessa tanssiminen oli sallittu ainoastaan häiden yhteydessä, jolloin hääpari sai tanssia yhden valssin muiden katsellessa. Kieltoa pyrittiin kiertämään muun muassa pitämällä tansseja tanssikurssien nimikkeellä sekä järjestämällä ns. nurkkatansseja yksityisasunnoissa, ladoissa ynnä muissa sopivissa paikoissa.


title: Tanssikielto Suomessa

text: Tanssikiellon rikkojia tuomittiin sakkoihin ja nurkkatanssien järjestäjille saatettiin antaa vankeusrangaistuksiakin. Poliisi teki ratsioita nurkkatansseihin, ja monille tanssilavoille vedettiin piikkilankaakin luvattomien tanssien estämiseksi.


title: Metsämaan kirkonkylä

text: Metsämaan kirkonkylä on kirkonkylä ja entinen taajama Metsämaalla Loimaalla. Vuosina 1976–2005 se oli osa Loimaan kuntaa, johon Metsämaan kunta liitetiin vuonna 1976, ja vuodesta 2005 se on ollut ollut osa Loimaan kaupunkia. Metsämaan kirkonkylä sijaitsee valtatien 9 pohjoispuolella ja valtatien 2 eteläpuolella Kojonjoen varrella. Kirkonkylän kautta kulkee valtatie 9 ja 2 yhdistävä yhdystie 2294, jonka lisäksi Hirvikoskelta kylään vie yhdystie 2292. Kirkonkylä on Metsämaan kunnan entinen kuntakeskus, ja siellä sijaitsee Metsämaan kirkko.


title: Metsämaan kirkonkylä

text: Vuoden 1960 väestönlaskennassa Metsämaan kirkonkylä muodosti 314 asukkaan taajaman, jonka pinta-ala oli 3,2 neliökilometriä. Vuoden 1970 väestönlaskennassa taajaman väkiluku oli laskenut 265 asukkaaseen ja pinta-ala 2,69 neliökilometriin. Vuoden 2011 taajamarajauksessa Metsämaan kirkonkylä ei enää muodosta taajamaa, kun edellytyksenä tilastollisen taajaman muodostumiselle on yli 200 asukkaan taajaan asuttu alue.


title: Metsämaan kirkonkylä

text: Varsinaisten taajamien ulkopuolella Metsämaan kirkonkylä muodosti vuonna 2005 yli 40 asukkaan kyläalueen, joka sijoittui osaksi kaupunkiseutjen lievealueiden ulkopuolista syrjäistä maaseutua, mutta jonka väestö oli kasvanut yli 0,2 % vuodessa. Tällaisen kyläalueen se oli muodostanut myös jo vuonna 1980 tehdyssä kylärajauksessa. Kyläalueen palveluihin kuuluivat vielä vuonna 2005 koulu ja kauppa.


title: Metsämaan kirkonkylä

text: Suhteessa kyläjakoon Metsämaan kirkonkylän taajaan rakennettu alue eli nykyinen kyläalue ja aiempi taajama sijoittuu pääosin Kallion kylään ja pienemmältä osaltaan Metsämaan kylään. Metsämaan kirkko sijaitsee kylien rajalla Kallion kylän puolella, puolessa välissä Kallion ja Metsämaan kylien historiallisia kylätontteja.


title: Eksergoninen

text: Eksergoninen reaktio liittyy mikrobiologiaan ja esimerkiksi vedyn tuottamiseen mikrobimetaboliassa. Toisin sanoen mikrobit käyttävät aineita ravinnokseen ja saavat energiaa. Monet kemolitotrofit käyttävät energialähteenään, tämä tarkoittaa kemiallista epäorgaanista pelkistintä.


title: Eksergoninen

text: Kemiassa ja polttotekniikassa vastaava termi on eksoterminen, lämpöä vapauttava.


title: Josiah Henson

text: Josiah ”Joe” Henson (24. helmikuuta 1922 Bristow, Oklahoma – 4. huhtikuuta 2012 Tulsa, Oklahoma) oli yhdysvaltalainen vapaapainija ja olympiamitalisti.


title: Josiah Henson

text: 62 kilogramman painoluokassa kilpaillut Henson saavutti olympiapronssia Helsingissä 1952.


title: Josiah Henson

text: Henson kuoli sydäninfarktin jälkeen Tulsassa 90-vuotiaana 4. huhtikuuta 2012.


title: Luettelo PlayStation 4 -peleistä

text: Tämä on luettelo vähittäiskaupassa ja digitaalimyynissä tai kehityksen alla olevista PlayStation 4 -peleistä. Useita pelejä kehitetään parhaillaan. Jotkut pelien kehittäjät ovat ilmoittaneet kehittävänsä peliä, mutta eivät ole kertoneet pelistä mitään. Nämä pelit eivät ole listassa. Sonyn mukaan heillä on "jokaisen" merkittävän kolmannen osapuolen kehittäjän tuki PS4:lle.


title: Luettelo PlayStation 4 -peleistä

text:
Yksinoikeus
For a chronological list, click the sort button in any of the available region's columns. Games dated November 15, 2013 (North America), November 29, 2013 (Europe) and February 22, 2014 (Japan) are launch titles for the specified regions.


title: Lesotho olympialaisissa

text: Lesotho osallistui olympialaisiin ensimmäisen kerran Münchenissä 1972. Seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut. Lesothon olympiakomitea perustettiin 1971 ja tunnustettiin 1972.


title: Lesotho olympialaisissa

text: Lesotho ei ole saavuttanut yhtään olympiamitalia. Pistesijalle eli kahdeksan parhaan joukkoon on yltänyt taekwondoin Likeleli Alinah Thamae, joka oli seitsemäs naisten kärpässarjassa Sydneyssä 2000. Lesothon olympiajoukkueeseen on kuulunut 1–9 urheilijaa, ja he ovat osallistuneet taekwondon lisäksi nyrkkeilyyn, pyöräilyyn, uintiin ja yleisurheiluun.


title: Permutaatiomatriisi

text: Matematiikan matriisiteoriassa permutaatiomatriisi on neliöllinen yksikkömatriisi, jolla on täsmälleen yksi johtava alkio 1 jokaisella rivillä ja sarakkeessa ja kaikialla muualla 0. Jokainen sellainen matriisi esittää tiettyä permutaatiota, jossa on m alkiota ja kerrottaessa toisella matriisilla, se voi tuottaa uuden matriisin, jolla on toisen matriisin rivit ja sarakkeet.


title: Permutaatiomatriisi

text:
Annettu "m":n alkion permutaatio π ,
annettu kahden rivin muodossa


title: Permutaatiomatriisi

text: sen permutaatiomatriisi on "m × m" matriisi "P", jonka johtavat alkiot ovate kaikkialla 0, paitsi rivillä "i", johtava alkio π("i") on 1. Voidaan kirjoittaa


title: Permutaatiomatriisi

text: jossa formula_4 merkitsee rivivektorin pituutta "m", jolla on 1 "j"s asemassa ja 0 kaikkialla muualla.


title: Permutaatiomatriisi

text:
Annetut kaiksi permutaatiota π ja σ, joilla on "m" alkiota ja vastaavat permutaatiomatriisit
Tämä jollain tapaa epätoivottu sääntö on seurausta permutaatioiden kertolaskun määritelmästä (bijektioiden rakenne) ja matriiseista ja valinnasta käyttää vektoreita formula_6 permutaatiomatriisien riveinä; jos käytetään sarakkeita niin yllä olevasta tulosta tulee
formula_7, joke on yhtäsuuri alkuperäisessä järjestyksessä olevien permutaatioiden kanssa.


title: Permutaatiomatriisi

text:
Koska permutaatiomatriisit ovat ortogonaalisia matriiseja
(ts., formula_8), käänteismatriisit ovat olemassa ja voidaan kirjoittaa


title: Permutaatiomatriisi

text: Kertomalla formula_10 kertaa sarakevektorilla (englanniksi column vector) g voidaan permutoidan vektorin rivit:


title: Permutaatiomatriisi

text: Käyttämällä formula_12 sen jälkeen kun formula_13 on käytetty, saadaan sama tulos kuin käyttämällä suoraan formula_14


title: Permutaatiomatriisi

text:
yhtäpitävästi yllä olevan kertolaskusäännön kanssa:
merkitään
formula_15, toisin sanoen
kaikilla "i", siten


title: Permutaatiomatriisi

text: Kertomalla rivivektoria (englanniksi row vector) h kertaa formula_10


title: Permutaatiomatriisi

text: permutoi vektorin sarakkeet käänteis formula_10:


title: Permutaatiomatriisi

text: Jälleen voidaan tarkistaa, että formula_21.


title: Permutaatiomatriisi

text:
Merkitään "S":lla symmetristä ryhmää (engl. symmetric group),
tai permutaatioiden ryhmää {1,2...,"n"}. Koska nyt on "n"! permutaatioita, on olemassa "n"! permutaatiomatriiseja. Yllä olevien kaavojen perusteella "n" × "n" permutaatiomatriisit muodostavat ryhmän (engl. group) yksikkömatriisin kertolaskulla.


title: Permutaatiomatriisi

text: Jos (1) viittaa identiteetti permutaatioon (yksikkö permutaatio), niin "P" on yksikkömatriisi.


title: Permutaatiomatriisi

text: Permutaatiomatriisia voidaan tarkastella σ:n permutaationa, kun permutaatio σ on yksikkömatriisin "I" sarakkeina tai "I":n rivien permutaatioina σ.


title: Permutaatiomatriisi

text: Permutaatiomatriisi on stokastinen neliömatriisi.


title: Permutaatiomatriisi

text: Tulo "PM" saadaan kertomalla matriisia "M" permutaatiomatriisilla "P", permutoimalla "M"n rivit "i" liikkuvat riveiksi π("i"). Päinvastoin tulo "MP" permutoi "M":n sarakkeita.


title: Permutaatiomatriisi

text: Kuvaus "S" → A ⊂ GL("n", Z). Siten, |A| = "n"!.


title: Permutaatiomatriisi

text: Permutaatiomatriisin jälki permutaation kiinnitettyjen pisteiden lukumäärä. Jos permutaatiolla on kiinteitä pisteitä, niin se voidaan kirjoittaa rengasmuodossa kuten π = ("a")("a")...("a")σ where σ jos sillä ei ole kiinteitä pisteitä, silloin voidaan kirjoittaa e,e...,e jotka ovat permutaatiomatriisin ominaisarvot.


title: Permutaatiomatriisi

text: Ryhmäteorian pohjalta tiedetään että mikä tahansa permutaatio voidaan kirjoittaa transpoosin tulona. Sen tähden minkä tahansa permutaatiomatriisin "P" tekijät saadaan Alkeismatriisin rivitoimituksilla, jossa jokaisella on determinantti -1. Siten permutaatiomatriisin "P" determinatti on vastaavan permutaation merkki.


title: Permutaatiomatriisi

text: Kun permutaatiomatriisia "P" kerrotaan matriisilla "M" vasemmalta "PM" permutoi "M":n rivit (sarakevektorin alkioilla), kun "P" kerrotaan "M":llä oikealta "MP" permutoi "M":n sarakkeet (rivivektorin alkiot):


title: Permutaatiomatriisi

text:
Rivien ja sarakkeiden permutaatiot ovat esimerkkejä peilauksesta (katso alla) ja syklisistä permutaatioista
(katso engl. cyclic permutation matrix).


title: Permutaatiomatriisi

text: PErmutaatiomatriisi "P" vastaa permutaatiota :formula_22 jotenAnnetulle vektorille g,


title: Permutaatiomatriisi

text: Permutaatiomatriisi on aina muotoa


title: Permutaatiomatriisi

text: jossa e esittää "i":ttä basis alkeisvektoria (kuten riviä) R:lle ', missä


title: Permutaatiomatriisi

text: on permutaatio muoto permutaatiomatriisista.


title: Permutaatiomatriisi

text: Suorittamalla matriisikertolaskun, erityisesti muodostamalla pistetulo ensimmäisen matriisin jokaisen rivin toisen matriisin jokaisen sarakkeen kanssa. Tässä esimerkissä muodostetaan pistetulo jokaisen tämän matriisin rivin ja halutun vektorin alkioiden välille. Joka on esimerkiksi v= ("g"...,"g"),


title: Permutaatiomatriisi

text:
Siten permutaatiomatriisin tulo vektorin v kanssa (yllä),
muodostaa vektorin muotoa ("g", "g", ..., "g"), ja tämä on siten v:n permutaatio kun sanotaan, että permutaatio on muotoa


title: Permutaatiomatriisi

text: Siten permutaatiomatriisit itse asiassa permutoivat vektorin alkioiden järjestyksessä kerrottaessa permutaatiomatriisit niillä.


title: Hyakutake

text: Hyakutake (tunnus C/1996 B2) on komeetta, jonka löysi japanilainen tähtiharrastaja Yuji Hyakutake 30. tammikuuta 1996. Se oli lähimmillään Maata samana vuonna 25. maaliskuuta ja näkyi yötaivaalla kolmen kuukauden ajan eri puolilla maapalloa. Hyakutaken kirkkaus oli parhaimmillaan 0 magnitudia.


title: Hyakutake

text: Hyakutaken kiertorata on hyvin suuri. Sen kiertoaika Auringon ympäri oli komeetan saapuessa noin 17 000 vuotta, mutta aurinkokunnan jättiläisplaneettojen painovoiman ansiosta se kasvoi peräti 70 000 vuoteen.


title: Hyakutake

text: 1. toukokuuta 1996 NASAn ja Euroopan avaruusjärjestön ESAn Ulysses-aurinkoluotain lensi vahingossa komeetan pyrstön lävitse noin 500 miljoonan kilometrin etäisyydellä sen ytimestä. Pyrstön laskettiin olevan kokonaisuudessaan noin 570 miljoonan kilometrin pituinen, joka on pisin milloinkaan havaittu. Komeetan ytimen on arvoitu olevan läpimitaltaan noin 4,8 kilometriä.


title: Tšernihivin kuvernementti

text: Tšernihivin kuvernementti () eli Tšernigovin kuvernementti () oli Venäjän keisarikunnan vuosina 1802–1925. Se perustettiin aiemman Vähä-Venäjän kuvernementin (, 1764-1781 ja 1796-1802) pohjoisosasta; samalla eteläosasta muodostettiin Pultavan kuvernementti.


title: Tšernihivin kuvernementti

text:
Kuvernemenin naapureina olivat lännessä Kiovan kuvernementti ja Minskin kuvernementti, pohjoisessa Mogiljovin kuvernementti (Mahiljoun kuvernementti) ja Smolenskin kuvernementti, idässä Kurskin kuvernementti ja etelässä Pultavan kuvernementti.
Vuonna 1918 alueesta tuli osa Ukrainaa (Ukrainan kansantasavalta ja Ukrainan SNT) Tšernihivin kuvernementtina. 1919 Tšernihivin kuvernementin pohjoisosa, joka oli paljolti valkovenäläisten ja venäläisten asuttamaa aluetta, liitettiin Venäjän SFNT:n "Gomelin kuvernementtiin"; tämä siirtyi 1923-1926 edelleen "Brjanskin kuvernementtiin". Tšernihivin kuvernementti lakkautettiin 1925 (Ukrainan SNT). Nykyisin aiemman kuvernementin maita sijoittuu lähinnä Ukrainan Tšernihivin, Sumyn ja Kiovan alueille sekä Venäjän Brjanskin alueelle.


title: Tšernihivin kuvernementti

text: Venäjän keisarikunnan ensimmäisessä koko maan kattaneessa väestönlaskennassa 1897 Tšernihivin kuvernementin väkiluvuksi kirjattiin 2 297 854 asukasta ja pinta-alaksi 46 042,3 neliövirstaa eli noin 52 399 neliökilometriä. Väestöstä kaupunkilaisia oli 9,1 % ja maaseutuasukkaita 90,9 %. Vuonna 1905 Tšernigovin kuvernementin väkiluku oli 2 693 800 ja vuonna 1915 jo 3 148 900 (pinta-ala 52 402 km).


title: Tšernihivin kuvernementti

text: Kuvernementti jakautui kihlakuntiin (ujezd). Vuonna 1897 kuvernementtiin kuului 15 kihlakuntaa, samoin vuonna 1915. Kuvernementinkaupunki oli Tšernihiv (Tšernigov, 27 716 as. vuonna 1897). Suurimpia kihlakuntakaupunkeja olivat Nižyn (Nežin, 32 113 as.), Konotop (18 770 as.) ja Novozybkov (Новозыбков, 15 362).


title: Tšernihivin kuvernementti

text: Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 66,4 %, (iso)venäläiset 21,6 %, valkovenäläiset 6,6 % ja juutalaiset 5,0 %. Muita etnisiä ryhmiä edusti 0,5 % asukkaista.


title: Kansan mies

text: Kansan mies voi tarkoittaa ainakin seuraavia:


title: Plaisir d’amour

text: Plaisir d’amour on ranskalainen laulelmaklassikko. Sen on vuonna 1784 säveltänyt Jean-Paul-Égide Martini (1741–1816). Teksti on peräisin Jean-Pierre Claris de Florianin (1755–1794) runosta, joka sisältyy hänen romaaniinsa "Célestine". Laulu on ollut hyvin suosittu J. P. E. Martinin versiona. Hector Berlioz on sovittanut sen vuonna 1859 orkesterille (H134). Louis van Waefelghem on sovittanut sävelmän 1880-luvulla esitettäväksi viola d’amorella tai alttoviululla ja pianolla. Siitä on tehty myös useita popversioita.


title: Plaisir d’amour

text: Eero Väre on levyttänyt sen suomeksi Kullervon sanoittamana (1948) nimellä ”Lemmen onnetar”. Birgit Kronström hyräilee laulua elokuvassa "Amor hoi".


title: Kreisibailut Vol 22

text: Kreisibailut Vol 22 on Smurffien 22. albumi. Se julkaistiin vuonna 2013.


title: Kreisibailut Vol 22

text: Suluissa alkuperäinen kappale.


title: Monna

text: Monna on Rauman kaupunginosa noin viiden kilometrin päässä kaupungin keskustasta kaakon suunnassa. Monnassa sijaitsevat muun muassa Marttilanmäen vanhainkoti, Monnan hautausmaa ja Suomisen Lihaherkku Oy.


Karin


title: Karin

text: Karin on naisen etunimi, lähinnä pohjoismaissa sekä saksan- ja hollanninkielisissä maissa esiintyvä lyhentymä nimestä Katariina. Ruotsin kielessä nimestä esiintyy myös c:llä kirjoitettu muunnos Carin.


title: Karin

text: Suomessa nimi Karin on marraskuuhun 2017 mennessä annettu 8 942 henkilölle. Karinin nimipäivä on suomenruotsalaisen kalenterin mukaan Katariinan päivänä 25. marraskuuta.


title: Kansalaisneuvonta

text: Kansalaisneuvonta on julkisten palvelujen käyttäjille suunnattu keskitetty neuvontapalvelu, joka tukee muiden viranomaisten omia neuvontapalveluita. Väestörekisterikeskuksen tuottama palvelu auttaa kansalaista löytämään oikean viranomaisen tai viranomaisen sähköisen palvelun asiansa hoitamiseen, tarjoaa tukea sähköisen asioinnin tukipalveluihin sekä vastaa yleisluontoisiin julkisia palveluita koskeviin kysymyksiin.


title: Kansalaisneuvonta

text: Kansalaisneuvonnan palvelukanavat ovat puhelin, verkkosivusto sähköisine kysymyslomakkeineen, sähköposti sekä tekstiviesti. Kiireellisissä hätätilanteissa, kun henki, terveys tai omaisuus on vaarassa, tulee edelleen soittaa hätänumeroon 112.


title: Kansalaisneuvonta

text: Kansalaisneuvonnasta vastaa Väestörekisterikeskus. Vuoden 2017 loppuun asti Kansalaisneuvonta oli Valtiokonttorin vastuulla ja se toteutettiin toteutettu valtiovarainministeriön ja Valtiokonttorin yhteistyönä. Palvelu on ollut osa valtiovarainministeriön koordinoimaa Sähköisen asioinnin ja demokratian vauhdittamisohjelmaa (SADe-ohjelma).


title: Kansalaisneuvonta

text: Yksi Kansalaisneuvonnan tavoitteista on vähentää hätäkeskukseen tulevia, sinne kuulumattomia, julkista hallintoa koskevia puheluita. Hätänumeroon kuulumattomia, kiireettömiä neuvonta- tai opastuspuheluita on vuosittain yli 300 000.


title: Kansalaisneuvonta

text: Kansalaisneuvonta toimii tiiviissä yhteistyössä Väestörekisterikeskuksen ylläpitämän Suomi.fi-portaalin kanssa. Portaaliin on koottu valtionhallinnon ja kuntien sähköisen asioinnin palvelut ja lomakkeet sekä julkisen hallinnon yhteystietoja.


title: Kansalaisneuvonta

text: Kansalaisneuvonta aloitti toimintansa maanantaina 25. marraskuuta 2013. Palvelua kehitetään yhteistyössä julkisen sektorin toimijoiden kanssa.


title: Kansalaisneuvonta

text: Kansalaisneuvonta auttaa kansalaista löytämään oikean viranomaisen tai viranomaisen sähköisen palvelun asiansa hoitamiseen. Sen kautta ei voi kuitenkaan hoitaa varsinaista asiointia, joka tapahtuu vastaisuudessakin organisaatioiden omien palvelukanavien kautta.


title: Kansalaisneuvonta

text: Neuvontapalvelu tarjoaa tukea myös sähköisen asioinnin tukipalveluiden, kuten Suomi.fi-viestien ja Suomi.fi-tunnistuksen, käyttöön.


title: Kansalaisneuvonta

text: Kansalaisneuvonnan palvelukanavat ovat:Puhelu tai tekstiviesti maksaa vain operaattorin paikallisverkko-, matkapuhelin- tai tekstiviestimaksun. Itse palvelu on maksuton.


title: Kansalaisneuvonta

text: Kansalaisneuvonta palvelee maanantaista perjantaihin klo 8.00–21.00 ja lauantaisin klo 9.00–15.00. Sunnuntaisin ja arkipyhinä palvelu on suljettu. Sähköpostitse, sähköisellä lomakkeella tai tekstiviestitse kysymyksiä voi lähettää palveluaikojen ulkopuolellakin.


title: Kansalaisneuvonta

text: Asiakkaita palvellaan suomeksi, ruotsiksi ja englanniksi.


title: Lawrence Oates

text: Lawrence Edward Grace (”Titus”) Oates (17. maaliskuuta 1880 – 16. maaliskuuta 1912) oli Britannian armeijan kapteeni ja napatutkimusretkeilijä. Hän toimi ratsuväenupseerina Englannin kuninkaallisessa kuudennessa rakuunarykmentissä (Inniskilling) rakuunoissa. Oates osallistui Robert Falcon Scottin etelänapa tutkimusretkeen vuosina 1911–1921, mutta menehtyi lumimyrskyyn Scottin ryhmän paluukamppailussa etelänavalta. Pahoin heikentynyt ja jalkansa palelluttanut Oates uhrasi itsensä, jottei olisi haitannut tovereidensa pelastumista Scottin retkikunnan paluussa etelänavalta. Oates käveli teltasta lumimyrskyyn todeten retkikunnon johtaja Scotille:


title: Darkness in Your Life

text: Darkness in your Life on Crown of Creationin EP-levy, joka julkaistiin elokuussa 2010.


title: Shimenawa

text: Shimenawa on šintolaisissa menoissa käytettävää oljista punottua paksua köyttä. Köysillä yleensä rajataan šintolaisuudessa pyhinä pidettyjä alueita ja kohteita, ja köysiä on usein pyhäköissä. Köydet on usein koristeltu riippuvilla oljilla tai valkoisilla paperikoristeilla, joita kutsutaan nimityksellä shide.


title: Shimenawa

text: Japanin kielessä on useita eri tapoja kirjoittaa sana shimenawa. Esimerkiksi 締縄 ja 標縄 voidaan kumpikin ääntää samalla tavalla ja kummallakin voidaan tarkoittaa shimenawaa.


title: Shide

text: Shide () on šintolaisissa menoissa käytettävä paperista tai kankaasta valmistettu nauha. Ne ovat tavallisesti valkoisia, kapeita ja leikattu taiteltuna siksak-muotoon. Perinteisesti kankaiset shidet valmistettiin paperimulperipuun ("Broussonetia papyrifera") kuiduista tehdystä yū-kankaasta, mutta nykyään ne tehdään yleisimmin paperista. Nauhojen taittamiseen ja leikkaukseen on useita eri tapoja.


title: Shide

text: Shidejä kiinnitetään usein seremonialliseen puhdistukseen käytettäviin sauvoihin, shimenawa-köysiin tai šintolaisissa seremonioissa käytettyihin sakakin eli salpapensaan ("Cleyera japonica") oksiin.


title: Joseph Whitworth

text: Sir Joseph Whitworth (21. joulukuuta 1803 – 22. tammikuuta 1887) oli englantilainen insinööri, yrittäjä, keksijä ja filantrooppi. Vuonna 1841 hän esitteli Whitworth-kierteen, joka oli ensimmäinen standardoitu kierrejärjestelmä ja joka yhä kuuluu brittiläisiin standardeihin. Hän kehitti myös Whitworth-kiväärin, joka oli tunnettu tarkkuudestaan. Kuollessaan hän jätti omaisuutensa Manchesterin asukkaille. Näillä rahoilla on perustettu Whitworth-taidegalleria ja rahoitettu sairaalaa. Manchesterin yliopiston Whitworth Hall on nimetty hänen kunniakseen. Hänet aateloitiin 7. lokakuuta 1869.


title: Joseph Whitworth

text: Whitworthin kehittämä höyläkone oli tärkeä työväline 1800-luvun uusien koneiden, kuten vetureiden ja kutomakoneiden suorien pintojen tekemisessä. Withworthin koneet olivat tarkempia ja yksinkertaisempia käyttää kuin kilpailijansa.


title: S-adenosyylimetioniini

text: S-adenosyylimetioniini eli SAM (CHNOS) on metioniinin adenosyylijohdannainen. Yhdiste on ko-substraattina useissa biologisesti tärkeissä metylaatioreaktioissa. Muun muassa ihmisen elimistössä S-adenosyylimetioniini osallistuu ainakin 35 reaktioon.


title: S-adenosyylimetioniini

text: Eliöt syntetisoivat S-adenosyylimetioniinia metioniinista ja ATP-molekyylistä ja reaktiota katalysoi metioniiniadenosyylitransferaasi eli S-adenosyylimetioniinisyntaasi. Kun metyylitransferaasit siirtävät metyyliryhmän S-adenosyylimetioniinia muodostuu S-adenosyylihomokysteiiniä, joka hydrolysoituu homokysteiiniksi. S-adenosyylimetioniinilta metyyliryhmän siirtävät entsyymit ovat läsnä useissa biologisesti merkittävissä reaktioissa. Näitä reaktioita ovat muun muassa fosfatidyylietanoliamiinin muuntaminen fosfatidyylikoliiniksi, arginiinin ja lysiinin metyloiminen DNA:n säätelyssä, glykosyamiinin metyloiminen kreatiiniksi, noradrenaliinin metyloiminen adrenaliiniksi, asetyyliserotoniinin metyloiminen melatoniiniksi ja DNA:n metyloiminen. S-adenosyylimetioniini toimii myös propyyliamiiniyksiköiden lähteenä polyamiinien biosynteesissä. Kasvit muodostavat S-adenosyylimetioniinista 1-aminosykropropaani-1-karboksylaattisyntaasin katalysiomana 1-aminosyklopropaani-1-karboksyylihappoa, josta muodostuu edelleen eteeniä.


title: Bögs gård

text: Bögs gård on opetustila Järvafältetissä Sollentunan kunnassa Tukholman ulkopuolella.


title: Bögs gård

text: Tilaa on hoitanut Strömin suku vuodesta 1856 Sollentunan kunnalta vuokratulla maalla. Tilalla kasvatetaan nautaeläimiä, hevosia ja lampaita. Eläimet saavat liikkua vapaasti tilaan kuuluvalla 400 hehtaarin maa-alueella. Tilalla järjestetään ratsastusretkiä islanninhevosilla ja on mahdollisuus myös ratsastustunteihin. Maataloutta harjoitetaan vanhalla tavalla ja pidetään karjaa. Alueella on useita pyöräily- ja kävelyreittejä sekä joitakin muinaismuistoja.


title: Bögs gård

text: Sana "bög" on tässä sama sana kuin nykyinen sana "böj, båge" (kaari). Tila on varmaankin saanut nimen siitä, että se sijaitsee Ravalen-järven eteläisessä kaarevassa päässä. Bögs gård on ollut mukana kahdella tuotantokaudella yhdysvaltalaisessa Amazing Race -kilpailuohjelmassa. Molempien kausien aikana kilpailijat saivat tehtäväksi etsiä johtolankoja, jotka oli piilotettu heinäpaaleihin.


title: Rurikin dynastia

text: Rurikin dynastia ( "Dinastija Rjurikovitšei") oli hallitsijasuku johon kuului ruhtinaita, suuriruhtinaita ja myöhemmin tsaareja (Moskovassa) ja kuninkaita (Galitsiassa) 800–1600-luvuilla. Heidän uskottiin olleen myyttisen Rurik-viikingin jälkeläisiä. Myöhemmin dynastia hajosi useisiin sukuihin. Useimmat dynastian hallitsijoista hallitsivat Kiovan Venäjää ja tämän romahdettua useita venäläisiä ruhtinaskuntia. Toinen haara, jotka olivat Rostislav Mihailovitsin jälkeläisiä olivat paaneja eli ruhtinaita Unkarissa. Osa Rurikin dynastiaan kuuluvista hallitsi Liettuan suuriruhtinaskuntaa ja julisti valtansa ulottuvan Bulgariaan (Rostislav Mihailovits) ja olivat Georgian kuningaskunnan, Itävallan herttuakunnan ja Steiermarkin kanssahallitsijoita. He myös saattoivat hallita Suur-Permin ruhtinaskuntaa ja Suur-Määriä. Hallitsijasuvun viimeiset hallitsijat olivat Venäjän tsaarit Fjodor I ja Vasili Šuiski. Dynastia hajosi 1600-luvun alussa.FamilyTreeDNAn DNA-tutkimuksen mukaan Rurikin dynastian perustaja Rurik näyttää kuuluneen Haploryhmä N1c1. Kyseinen haploryhmä on kaikkein yleisin Itämerensuomalaisia kieliä puhuvien kansojen keskuudessa, kuten suomalaisten (60 %) ja balttien (40 %) sekä turkinsukuisten kansojen keskuudessa. Suomalaisten tutkijoiden mukaan hallitsijasuvun kantaisä ei kuulunut itämerensuomalaisiin, sillä häneltä puuttuu DYS390=24-mutaatio, joka on nykyisillä itämerensuomalaisilla, vaan hänellä oli DYS390=23, ja tämä tarkoittaisi sitä, että hän luultavasti kuului johonkin pohjoisgermaanisia kieliä puhuvaan kansaan (varjaagit).


title: Rurikin dynastia

text: Muut geneettiset tutkimukset osoittavat, että Rurikin suvun jälkeläisten keskuudessa on kaksi suurta haploryhmää: Vladimir Monomahin jälkeläiset kuuluvat N1c1 ryhmään (130 henkilöä eli 68 %) ja prinssi Oleg I Tšenigov jälkeläiset (yhteensä 45 henkilöä eli 24 %) kuuluvat R1a- ja R1b -ryhmiin, jotka ovat slaaveilla, germaaneilla ja kelteillä tyypillistä haploryhmiä.


title: Kushiro

text: Kushiro (jap. 釧路市 "Kushiro-shi") on japanilainen kaupunki Hokkaidōn saarella, Kushiron aliprefektuurissa. Se on Kushiron aliprefektuurin pääkaupunki ja yksi asukasluvultaan merkittävimmistä kaupungeista Itä-Hokkaidossa. Kushiron yleiskehitystoiminton sijaintipaikkana se on Itä-Hokkaidōn taloudellinen ja poliittinen keskus.


title: Kushiro

text: Kushiro on Asia League Ice Hockeyssä pelaavan jääkiekkojoukkue Nippon seishi Cranesin kotikaupunki.


title: Baader Meinhof (elokuva)

text: Baader Meinhof on vuonna 2002 ensi-iltansa saanut Christopher Rothin ohjaama elokuva. Se kertoo 1970-luvun Saksan terroristijärjestö Baader-Meinhofista ja Andreas Baaderista tositarinaan perustuen.


title: Baader Meinhof (elokuva)

text: Pääosissa Frank Giering ja Birge Schade.


title: Violette Verdy

text: Violette Verdy (alun perin Nelly Armande Guillerm; 1. joulukuuta 1933 Pont-l’Abbé, Ranska – 8. helmikuuta 2016 Bloomington, Indiana, Yhdysvallat) oli ranskalainen balettitanssijatar. Hän oli usein kansainvälisten seurueiden tähtitanssijatar. Hän vieraili Suomessa American Ballet Theatren kanssa. Hänen ohjelmistossaan oli merkittäviä nykykoreografien, muun muassa Balanchinen, Jerome Robbinsin ja Petit’n, balettien rooleja. Hän toimi myös Pariisin oopperan baletin apulaisjohtajana vuodesta 1980 ja opetti Yhdysvalloissa Indianan yliopistossa vuodesta 1996.


title: Violette Verdy

text: Verdy sai vuonna 2009 Ranskan Kunnialegioonan ritarin (Chevalier) arvon. Hän kuoli 82-vuotiaana Indianan Bloomingtonissa 8. helmikuuta 2016.


title: Perunakellari (internet-sivusto)

text: Perunakellari on suomalainen joulukuussa 1999 perustettu internet-sivusto. Sivustolla voi tehdä erilaisia opettavia tehtäviä, joista suurin osa on suunnattu alakoululaisille. Tehtävien tekoon on suurimmaksi osaksi käytetty alun perin kanadalaisessa Victorian yliopistossa kehitettyä Hot Potatoes -ohjelmistoa.


title: Perunakellari (internet-sivusto)

text: Sivustoa ylläpitävät Jouni ja Jatta Paakkinen. Päivittäin sivustolla on 1 000–25 000 kävijää, ja sivulatauksia kertyy jopa 25 000. Jouni Paakkinen on sivuston kautta tehnyt myös materiaalia myös kaupallisille kustantajille.


title: Perunakellari (internet-sivusto)

text: Perunakellariin ei enää lisätä uusia tehtäviä, eikä sisältöä päivitetä.


title: Imbesilli

text: Imbesilli tarkoittaa vähämielistä. Imbesilliteetti tarkoittaa älyllistä kehitysvammaisuutta, jossa henkilön älykkyysosamäärä on 35–49. Tämä vastaa suunnilleen keskivaikeaa älyllistä kehitysvammaisuutta. Sanan käyttöä ei nykyään enää suositella. Termi tulee latinan sanasta "imbecillus", joka tarkoittaa heikkoa tai voimatonta. Nykyään imbesilliä käytetään myös typerää ihmistä tarkoittavana haukkumasanana.


title: Vain elämää – kausi 2 jatkuu

text: Vain elämää – kausi 2 jatkuu on "Vain elämää" -televisiosarjan toisen tuotantokauden toinen kokoelmalevy, joka julkaistiin 29. marraskuuta 2013. Kokoelma sisältää "Vain elämää" -sarjan toisen tuotantokauden loput kappaleet. Kokoelmaa on myyty yli 82 000 kappaletta.


title: Arvo Ketola

text: Arvo Hermanni Ketola (s. 10. heinäkuuta 1921 Lapua) on suomalainen näytelmäkirjailija.


title: Ver sacrum

text: Ver sacrum (lat., "pyhä kevät") on muinaisen Italian asukkaiden tapa uhrata keväistä karjaa jumalille, yleen Juppiterille. Samalla lähetettiin 20 vuotta täyttäneitä uusien asuinpaikkojen etsintään. Näin tehtiin vaikeina aikoina, kun yhteisö oli vaarassa, jumalien lepyttämiseksi.


title: Tony Ranta

text: Tony Ranta (s. 10. toukokuuta 1991 Pori) on suomalainen keilaaja. Vuonna 2013 hän voitti maailmanmestaruuden joukkuekilpailussa sekä Euroopan-kiertueen (EBT) Masters-turnauksen. Nuorempana hän voitti juniorien Euroopan-mestaruuden All events -kisassa ja EM-hopeaa parikilpailussa. Seuratasolla hän edustaa porilaista Giantsia


title: Elsa Marttila

text: Elsa Johanna Marttila-Strandén (1. heinäkuuta 1921 Kälviä – 16. tammikuuta 2007 Kokkola) oli suomalainen kansakoulunopettaja ja ruotsin kielellä kirjoittanut nuortenkirjailija.


title: Elsa Marttila

text: Marttila valmistui kansakoulunopettajaksi Tammisaaren opettajaseminaarista. Hän suoritti myös humanististen tieteiden kandidaatin tutkinnon 1973.


title: Elsa Marttila

text: Marttila toimi opettajana eläkkeelle jäämiseensä saakka vuoteen 1980. Hän kirjoitti myös pakinoita ja artkkeleita paikallislehtiin.


title: Elsa Marttila

text:
Nimellä "Elsa Marttila":
Nimellä "Elsa Marttila-Strandén":


title: Masinissa

text: Masinissa oli 200-luvulla eaa. numidialainen prinssi, joka pyrki lisäämään maansa mahtia liittoutumalla roomalaisten kanssa näiden käydessä puunilaissotia Karthagoa vastaan. Hän osallistui Zaman taisteluun vuonna 202 eaa. Masinissa rakensi alueesta Numidian kuningaskunnan, jonka pääkaupunki oli Dougga.


title: Masinissa

text: Masinissa syntyi vuonna 238 eaa. ja hän oli massyliesin heimoa hallinneen Galan poika. Gala oli Karthagon liittolainen ja Masinissa koulutettiin Karthagossa, mikä käytännössä tarkoitti, että hän toimi panttivankina. Massyliesien alueesta länteen sijaitsi masaesyliiden ja näiden kuningas Syfaxin alueet. Syfax kävi sotaa Karthagoa ja massylieita vastaan vuosina 215-212 eaa. Syfax sai apua Karthagon viholliselta Roomalta. Sota päättyi kuitenkin tuloksettomana. Vuoden 212 jälkeen Masinissa komensi ratsuväkeä Karthagon alaisuudessa nykyisen Espanjan alueella roomalaisia vastaan. Hänen ollessaan Espanjassa hänen isänsä Gala kuoli vuonna 208 eaa., mikä johti kriisiin seuraavasta hallitsijasta. Valtaan nousi ensin Galan veli Oezalces, mutta hänen kuoltuaan pian valtaannousun jälkeen valtaan nousi hänen vanhempi poikansa Capussa. Mazaetullus kuitenkin kukisti ja surmasi Capussan asettuen hänen nuoremman veljensä Lacumazesin sijaishallitsijaksi. Peläten Masinissan palaavan Mazaetullus solmi liittolaisuuden Syphaxin kanssa. Masinissa puolestaan liittoutui roomalaiskomentaja Scipio Africanuksen kanssa ja palasi heimonsa alueelle kukistaen nopeasti Lacumazesin ja Mazaetulluksen. Tällöin kuitenkin Syphax hyökkäsi häntä vastaan Karthagon tukemana. Syphaxen joukot kukistivat Masinissan, joka joutui pakenemaan itään Tripolitaniaan.


title: Masinissa

text: Masinissa palasi kuitenkin jälleen kotiseuduilleen, tällä kertaa Scipion johtamien roomalaisjoukkojen tukemana vuonna 203 eaa. Syfax kukistettiin ja otettiin vangiksi samana vuonna. Masinissa sai takaisin hänen isänsä hallitsemat alueet. Hän myös avioitui Syfaxin lesken Sophoniban kanssa, mutta myrkytti tämän myöhemmin roomalaisten painostuksesta, jotka epäilivät tämän karthagolaissympatioita. Masinissa jatkoi sotaa Karthagoa vastaan tukien roomalaisia. Zaman taistelussa Massinissan joukot osoittautuivat roomalaisten voitolle tärkeiksi. Vuonna 201 eaa. solmittu rauhansopimus toi hänelle myös ennen Karthagolle kuuluneita alueita. Hän sai komentoonsa myös joitakin Karthagolta vallattuja sotanorsuja. Vielä tärkeämmäksi osoittautui hänen saavuttamansa roomalaisten kiitollisuus, jonka avulla hän valtasi vielä Karthagolle jäljelle jääneitäkin alueita. Tämä johti lopulta kolmanteen puunilaissotaan ja Karthagon lopulliseen tappioon. Masinissa valloitti myös muiden numidialaishallitsijoiden alueet yhdistäen Numidian valtansa alle. Nämä tapahtumat tunnetaan kuitenkin aikalaislähteistä paljon huonommin.


title: Masinissa

text: Numidian yhdistämisen ohella Masinissa uudisti myös alueen taloutta ja elämäntapoja. Hän kannusti maatalouden kehitystä antaen suuria maa-alueita hänen monille pojilleen. Masinissa alkoi myös painattaa kolikoita, joita oli Numidiassa painettu jo ennenkin, mutta pienissä määrin. Masinissan kolikot olivat laajassa käytössä ainakin Numidian itäosissa. Masinissa kuoli 90-vuotiaana vuonna 148 eaa., jonkin aikaa kolmannen puunilaissodan alettua. Hän jätti jälkeensä kolme poikaa, nimeltä Micipsa, Gulussa ja Mastanabal, joiden lisäksi hänellä oli seitsemän avioliiton ulkopuolella syntynyttä poikaa. Masinissa oli todennäköisesti peläten oman isänsä kuolemaa johtanutta sekasortoa nimittänyt vanhimman poikansa Micipsan seuraajakseen. Muut pojat saivat erilaisia vastuutehtäviä, mutta Gulussan ja Mastanabalin kuoltua pian vallanvaihdoksen jälkeen alun perin heikko vallanjako vahvistui Micipsan hyväksi.


title: Moon River

text: ”Moon River” (vap. suom. "Kuujoki") on Henry Mancinin säveltämä ja Johnny Mercerin sanoittama laulu vuoden 1961 elokuvasta "Aamiainen Tiffanylla". Audrey Hepburnin laulama kappale palkittiin parhaan laulun Oscar-palkinnolla, minkä lisäksi se voitti kolme Grammy-palkintoa kategorioissa vuoden levytys, vuoden kappale ja paras orkesteriesitys. Laulaja Andy Williams piti ”Moon Riveriä” pysyvänä osana repertuaariaan. Jerry Butlerin laulamana versiona se nousi Yhdysvalloissa top 20 -listalle. American Film Instituten vuonna 2004 julkaisemalla ”Moon River” sijoittui neljänneksi.


title: Moon River

text: Suomeksi kappale on käännetty useita kertoja. Reino Helismaan suomennoksen ”Kuun sillalla” ovat nauhoittaneet muun muassa Ericus-kuoro, Hannu Palo ja Topi Sorsakoski. Esa Piilola käänsi kappaleen omalle levylleen nimelle ”Kun kuljen”. Dannyn esittämän käännösversion nimeltä ”Miss Monroe” on suomentanut Jaana Rinne.


title: Moon River

text: Mancinin sävellettyä kappaleen hän toimitti nauhoituksen melodiasta Johnny Mercerille sanoitettavaksi. Mercerin tapana oli pitkään ollut tehdä useita ehdotuksia sanoitukseksi ja antaa yhteistyökumppaninsa valita vaihtoehdoista mieleisensä. ”Moon Riverin” sanoitukseksi Mercer teki kolme vaihtoehtoa. Valitun työversion nimi oli ”Blue River”, mutta nimi oli vaihdettava kun lauluntekijät saivat tietää, että samanniminen kappale oli jo olemassa. Kappaleen lopullinen nimi syntyi, kun Mercer haki inspiraatiota karttakirjasta ja löysi siitä kotikaupunkinsa Savannah’n lähellä sijaitsevan joen nimeltä Moon River.


title: Moon River

text: Mancinin mukaan tuotantoyhtiö Paramount Picturesin johto ei ollut ennakkonäytöksessä vakuuttunut Hepburnin laulamisesta ja vaati kappaletta poistettavaksi. Hepburn kuitenkin protestoi jyrkästi ja kappale jätettiin lopulta elokuvaan. Elokuvan soundtrack-albumille Hepburnin lauluesitystä ”Moon Riveristä” ei kuitenkaan otettu, vaan se korvattiin Henry Mancinin orkesterin nauhoituksella.


title: Kazuhiko Chiba

text: Kazuhiko Chiba (jap. 千葉 和彦 "Chiba Kazuhiko", s. 21. kesäkuuta 1985 Kushiro, Hokkaidō, Japani) on japanilainen jalkapalloilija. Hänen nykyinen seuransa on japanilainen Sanfrecce Hiroshima. Hän on pelannut tähän mennessä kahdessa eri maassa, Hollannissa ja Japanissa, mutta on lisäksi edustanut myös Japanin jalkapallomaajoukkuetta. Hän voitti joukkueessaan myös EAFF East Asian Cupin ja Japanese Super Cupin vuonna 2013.


title: Juba I

text: Juba I (noin vuonna 85 - 46 eaa.) oli vuosina 60-46 eaa. hallinnut Numidian berberiruhtinas, joka hallitsi Rooman klienttinä. Sota Julius Caesaria vastaan johti lopulta Juban itsemurhaan ja hänen kuningaskuntansa liittämiseen Roomaan. Hänen poikansa Juba II oli naimisissa Marcus Antoniuksen ja Kleopatran tyttären Kleopatra Selenen kanssa.


title: Juba I

text: Juba seurasi vallassa Numidian itäosassa isäänsä Hiempsalia, jonka tarkkaa valtakautta ei tiedetä, mutta se jatkui ainakin vuoteen 62 eaa. Juba ajautui kahnauksiin Rooman valtakunnan kanssa hänen joukkojensa hyökättyä Lepcis Magnan kaupunkia vastaan Tripolitaniassa. Hänen kuningaskuntansa liittämistä Roomaan ehdotettiin tiettävästi vuonna 50 eaa. Julius Caesarin kansalaissota kuitenkin mutkisti asioita. Rooman African provinssia hallitsi Julius Caesaria vastaan sotinut Pompeius, joka sai tukea Jubalta ja Numidian länsiosaa hallinneelta Masinissa II:lta. Caesar hyökkäsi alueelle vuonna 46 eaa. ja onnistui hajauttamaan numidialaiset joukot järjestämällä Mauretanian kuningas Bokkus II:n ja tämän roomalaisen palkkasoturijoukon johtaja Publius Sittiuksen hyökkäyksen samaan aikaan. Caesar voitti sodan Africassa ja Juba teki itsemurhan. Hänen kuningaskunnastaan muodostettiin Africa Novan provinssi.


title: Heli Ojanperä

text: Heli Annikki Ojanperä (22. heinäkuuta 1921 Tampere – 1994) oli suomalainen taidemaalari ja kirjailija.


title: Heli Ojanperä

text: Ojanperä kävi Turun Taideyhdistyksen piirustuskoulun 1936–1938 ja Vapaan Taidekoulun 1943.


title: Heli Ojanperä

text: Ojanperä osallistui Nuorten näyttelyyn 1945, Suomen Taiteilijain näyttelyihin 1946 ja 1947 sekä Turun taiteilijain näyttelyihin Göteborgissa 1946 ja Tukholmassa 1949.


title: Kansan mies (televisiosarja)

text: Kansan mies on Ylen Kotikatsomon 12-osainen poliittinen draamasarja, jonka esittäminen alkoi 24. marraskuuta 2013 Yle TV1:llä.


title: Kansan mies (televisiosarja)

text: Ohjelmaa kuvattiin Kerkkoon kylässä Porvoossa kesällä 2012. Lisäksi kohtauksia on kuvattu myös Helsingissä, Espoossa, Kirkkonummella ja Vihdissä.


title: Kansan mies (televisiosarja)

text: "Kansan miehen" käsikirjoittajat Kirsti Manninen ja Antti Pesonen saivat tammikuussa 2014 vuoden käsikirjoittajan Kultaisen Venlan. Sarjan ohjaaja Veikko Aaltonen oli ehdolla vuoden ohjaajan palkinnon ja sarja itse parhaan draamaohjelman palkinnon saajaksi.


title: Kansan mies (televisiosarja)

text: Kuvitteellisen Sinipuna-puolueen eurokansanedustaja Aki Honkalan (Kristo Salminen) elämä muuttuu vaali-illan aikana, kun häntä ei enää valita kolmannelle kaudelle Euroopan parlamenttiin europarlamenttivaaleissa 2014. Edellisten vaalien äänikuninkaan suosio romahtaa ja edustajaksi nousee hänen puoluetoverinsa Jatta Lindfors (Malla Malmivaara). Suosion romahduksen taustalla näyttää olevan oman puolueen sisäinen taktikointi, mikä hiertää Honkalan ja puoluejohtaja Mikko Vuorisen (Carl-Kristian Rundman) välejä. Aki Honkalan tueksi ja neuvonantajaksi jää nuoruudenystävä ja puoluetoimistolla työskennellyt Ilkka Sahavuo (Ville Myllyrinne), jolla on kuitenkin omat ongelmansa muun muassa alkoholin kanssa.


title: Kansan mies (televisiosarja)

text: Honkaloiden tilannetta mutkistavat perheen äidin Elina Honkalan (Niina Nurminen) irtisanoutuminen työstään ennen vaaleja ja Brysselissä solmittu suuri talokauppa. Taloudellisen tilanteen heiketessä koko perheen on sopeuduttava uudenlaiseen elämään. Perhe muuttaa Aki Honkalan vanhempien Jouko (Uula Laakso) ja Aila Honkalan (Eeva-Maija Haukinen) luokse maalle. Honkaloiden elämää horjuttavat entisestään tytär Essi Honkalan (Milla-Mari Pylkkänen) yllätysraskaus, Elinan suhde esimieheensä Tuomas Lagerqvistiin (Kari Heiskanen) ja Ailan sairastuminen aivoverenvuotoon.


title: Alex Kurtzman

text: Alex Kurtzman (s. 7. syyskuuta 1973) on yhdysvaltalainen elokuva- ja televisiokäsikirjoittaja, tuottaja ja ohjaaja.


title: Alex Kurtzman

text: Kurtzman on kotoisin Santa Monicasta, Kaliforniasta. High schoolissa hän tutustui Roberto Orciin, josta tuli hänen pitkäaikainen ystävänsä ja työtoverinsa. Kurtzman opiskeli ensin New Yorkin yliopistossa ja sitten Wesleyan-yliopistossa Connecticutissa.


title: Alex Kurtzman

text: Vuonna 1997 Kurtzman pääsi assistentiksi Sam Raimin ja Robert Tapertin Renaissance Pictures -tuotantoyhtiöön, joka tuotti "Hercules"- ja "Xena"-televisiosarjoja. Kurtzman keksi ehdottaa Orcille, että he koettaisivat tehdä yhdessä käsikirjoitusnäytteen ja tarjota sitä yhtiölle. Näytteen jälkeen he saivatkin käsikirjoitettavikseen kaksi "Herculeksen" jaksoa, ja jo seuraavalla tuotantokaudella heidät nimettiin 24-vuotiaina sarjan pääkirjoittajiksi.


title: Alex Kurtzman

text: Herculeksen jälkeen Kurtzman ja Orci pääsivät käsikirjoittajiksi J. J. Abramsin luomaan "Aliakseen". Vuonna 2005 saivat ensi-iltansa ensimmäiset elokuvat, joita he olivat olleet käsikirjoittamassa: "Zorron legenda", "" ja "The Island". Viimeksi mainittu Michael Bayn ohjaus oli taloudellisesti tappiollinen, mutta Kurtzman ja Orci pääsivät siitä huolimatta käsikirjoittamaan myös Bayn seuraavaa elokuvaa, vuoden 2007 "Transformersia". Se oli taloudellinen menestys ja synnytti kokonaisen elokuvasarjan.


title: Alex Kurtzman

text: Heidän seuraavia elokuviaan olivat Transformers-sarjan jatkon ohella vuoden 2009 "Star Trek" ja vuoden 2011 "Cowboys & Aliens". Vuonna 2011 Forbes-lehti kuvasi Orcia ja Kurtzmania ”Hollywoodin salaisiksi aseiksi”, koska heidän viimeisten kuuden vuoden aikana yhdessä kirjoittamiensa tai tuottamiensa elokuvien lipputulojen laskettiin tuolloin olevan yhteensä kolme miljardia dollaria.


title: Alex Kurtzman

text: Kurtzmanin esikoisohjaus oli vuonna 2012 ensi-iltansa saanut pienen budjetin draamaelokuva "People Like Us", jonka Orci ja Kurtzman kirjoittivat yhdessä Jody Lambertin kanssa. Käsikirjoittamiseen oli kulunut kaikkiaan kahdeksan vuotta.